ועדת הפנים והגנת הסביבה, כנסת 19, פרוטוקול מספר 73, 2013-07-17 09:30

מירי רגב: בוקר טוב לכולם, אני פותחת את ועדת הפנים והגנת הסביבה של הכנסת, בסקירה של רב ניצב דנינו, מפכ"ל המשטרה.

מירי רגב: אני שמחה לארח אותך בוועדת הפנים, סקירה ראשונה שלך בוועדה.

מירי רגב: אני רוצה להודות מראש על שיתוף הפעולה של משטרת ישראל, קצינים שמגיעים כאן לוועדות באופן קבוע, לענות על שאלות לא פשוטות שאני יודעת שהמשטרה עובדת בכוח אדם מצומצם, במשכורות שהן לא ראויות לשוטרים, שצריך להעלות את המשכורות.

מירי רגב: השוטרים עושים את כל מה שניתן כדי להגן על אזרחי המדינה בתחום של שלום הציבור.

מירי רגב: אני יודעת שאתם פועלים ועושים רבות למען האזרח גם ביום וגם בלילה, בעיקר ובדגש, אתה מוביל הפנים של המשטרה אל הקהילה, אנחנו רואים את זה, אנחנו שומעים את זה בכל מקום שאנחנו נמצאים.

מירי רגב: לצערי, עוד לא הספקנו כוועדה לעשות סיור מאורגן במשטרה, אנחנו נעשה את זה, אני מאמינה במושב הבא כדי לעמוד גם מקרוב על הסוגיות שאת מקדם, שאתה ראית אותם כנושאים עיקריים שהמשטרה מתמודדת איתם בתקופת כהונתך.

מירי רגב: אני יודעת גם שקידמת רבות גם בסוגיית עיר ללא אלימות, וסוגיות רבות.

מירי רגב: עם זאת, לצערי, יש נושאים רבים שהמשטרה לתת להם ההסברים כגוף מפקח על משטרת ישראל.

מירי רגב: ישנן סוגיות רבות שגם נרצה לשאול אותך שאלות, משום שהדיון קצת התאחר.

מירי רגב: אנחנו נצטרך כנראה לקבוע המשך לדיון הזה כבר בשבוע הבא, כי כבר הודיע לי דב חנין, וביקש שנפתח את הדיון ישר עם שאלות ותשובות.

מירי רגב: אמרתי לו שלא נפתח את הדיון בשאלות ותשובות, נפתח את הדיון בסקירה שלך, לפחות במפגש ראשון של המפכ"ל.

מירי רגב: לאחר מכן נעבור לשאלות, יש הרבה מאוד שאלות שאנחנו רוצים לשאול כל אחד מאלה שנמצאים פה היום.

מירי רגב: נפתח עם סקירה, נעבור אחר כך לשאלות.

מירי רגב: אני כבר מבטיחה לחברי הוועדה שאם אנחנו לא נספיק לשאול את כל השאלות שלנו, והמליאה מתחילה היום באחת עשרה, אנחנו נעשה דיון המשך בשבוע הבא, כדי שאנשים יקבלו באמת את התשובות כחברי ועדה.

מירי רגב: אדוני המפכ"ל, בבקשה.

יוחנן דנינו: אני מודה לוועדה, וליושב ראש הוועדה, חברת הכנסת, יושבת הראש מירי רגב, שהזמינה אותי לבוא לתת את הסקירה, עוסקת באופן אינטנסיבי עם מעורבות מאוד פעילה בכל מה שקשור לנושאים שהם בתחום האחריות של המשטרה, אני מברך על הדיון.

יוחנן דנינו: מה שאני אנסה בקצרה, לתאר בפניכם כמה נתונים.

יוחנן דנינו: מטבע הדברים לא אוכל להרחיב בכל הנושאים שהם כולם מעניינים, אני יודע לפי כמות השאילתות שאנחנו מקבלים שהם מעניינים.

יוחנן דנינו: אבל כמה נתונים כלליים, כמה נושאים שקשורים לאתגרים המרכזיים שעומדים בפנינו.

יוחנן דנינו: תכנית המפנה שהיא בעצם תכנית העבודה שלנו לקדנציה שלי, התכנית שאותה הצבנו, והיא בעצם נותנת מענה, אמורה לתת מענה לנושאים שהם בתחום אחריותנו.

יוחנן דנינו: וכמה נושאים שעל סדר היום שמהם אי אפשר שלא להתייחס, אני מניח, גם אם אני ארצה או לא ארצה הם יעלו כאן, אז אני אשתדל להתייחס אליהם.

יוחנן דנינו: המבנה של משטרת ישראל מוכר, בעיקר למי שמלווה אותה שנים.

יוחנן דנינו: אבל יש שינויים שרק אליהם אני ארצה להתייחס.

יוחנן דנינו: אם תסתכלו טוב, תראו שהמחוז הצפוני שבדרך כלל היה מחוז אחד גדול, פוצל, והיום מדובר בשני מחוזות שאתם יכולים לראות ממש לאור חלוקה אורכית של המחוז הצפוני, כאשר המטרה כאן הייתה מאוד פשוטה - לשפר את שירותי המשטרה לתושבי הצפון.

יוחנן דנינו: את הפיצול הזה עשינו מייד עם כניסתי לתפקיד, כאשר הרעיון כאן היה שיהיו יותר מפקדים על תא שטח, יותר קשב פיקודי, כמובן שהוספנו גם שוטרים, אז דיברתי על תושבי הצפון בכלל, אבל החברה הערבית ישראלית שנמצאת שם בפרט, ששם היו לנו הרבה פחות שירותי משטרה מהדרוש.

יוחנן דנינו: בנוסף, עשינו איחוד של אגף המבצעים ואגף קהילה של המתנדבים, כשהמטרה כאן הייתה לתת שירותי משטרה ולשפר את השרות בתא שטח נתון, וזה קורה כתוצאה מזה שאנחנו מכניסים את כולם תחת קורת גג אחת, מחלקים נכון יותר את העבודה.

יוחנן דנינו: אם אנחנו אומרים מלה על המתנדבים, צריך להבין שיש לנו 37 אלף מתנדבים, אנחנו הגוף עם הכי הרבה - את המפעל ההתנדבותי הגדול ביותר בארץ ובמשטרה לא כולם תמיד זוכרים, אבל צריך להזכיר את זה, אבל אני חושב שזה המקום גם להגיד להם יישר כוח, כי אני חושב שבלעדיהם היה קשה מאוד לעמוד במשימות שלנו.

יוחנן דנינו: אם אני עובר למספר השוטרים, כאן, אתם יכולים לראות לאורך עשור כמעט, שאין שינויים גדולים.

יוחנן דנינו: אתם יכולים שאנחנו די נמצאים פחות או יותר באותו מקום, אנחנו יורדים עולים, יורדים עולים, אבל מספר השוטרים בפועל לא ממש גדל בעשור האחרון.

יוחנן דנינו: אגב, אם הייתי הולך אתכם לעוד עשור לאחור, לא הייתם רואים שינויים גדולים.

יוחנן דנינו: היום רואים שאנחנו ב-20 שנה אחרונות, פחות או יותר אותו מספר מקבלי משכורות במשטרת ישראל, אני אדבר על שוטרי הקבע.

יוחנן דנינו: הדבר הזה הוא כבר מדבר בעד עצמו כנתון.

יוחנן דנינו: אני חושב שצריך להגיד כאן, שבסך הכול הממשלה הקודמת והממשלה והנוכחית, בראשותו של ראש הממשלה בנימין נתניהו, השר הנוכחי שהוא גם היה השר בממשלה הקודמת אהרונוביץ.

יוחנן דנינו: באופן יחסי לממשלות קודמות, הגדילו את מספר השוטרים, וסייעו לנו גם בהגדלת ובהעלאת שכר השוטרים, אבל בשני הדברים, ואני חושב שנכון וראוי לברך על כך, אבל בשני המקומות עדיין הדרך עוד ארוכה.

יוחנן דנינו: צריך להבין מה קרה פה בשני עשורים, כדי להבין שעם אותו מספר שוטרים אתה צריך לתת את אותם שירותים.

יוחנן דנינו: כשאני אומר מה קרו פה בשני עשורים - מספר יישובים חדשים, כבישים, כלי רכב, כל מה שאתם יכולים להעלות על הדעת.

יוחנן דנינו: המקומות שבהם הכי חסרים לנו שוטרים, זה בדרך כלל יהיה בפריפריה, זה יהיה בחברה ערבית ישראלית, זה יהיה באזור קו התפר, במגזר החקלאי, כמו שאנחנו בדרך כלל מתארים אותו, ושם הבעיה המרכזית כתוצאה מהעבודה שאין לנו מספיק שוטרים, אני חושב שאנחנו סובלים מעצם בעיה של אכיפת חוק, של שלטון חוק, של נורמת הציות לחוק, יש על זה הרבה מאוד משמעויות על מה זה עושה, גם לפשיעה, גם למקומות אחרים.

יוחנן דנינו: אגב, אני חושב שבכל המקומות האלה, אם אנחנו נחזק את המשטרה, ברמה הכלכלית, ואני אומר את זה בכל מקום, אני עכשיו בא מוועדת כספים, אני אומר את זה בכל מקום אני חושב שברמה הכלכלית ההשקעה תחזור בתוך זמן קצר מאוד.

יוחנן דנינו: אבל זה לא העניין, זה העניין הערכי.

יוחנן דנינו: אני חושב שברמה הערכית, אנחנו נגיע למצב שבו נאכוף את החוק ויהיה שלטון חוק וסדר בכל רחבי מדינת ישראל בלי יוצא מן הכלל – פה הדבר הזה הוא חשוב מאוד.

יוחנן דנינו: אם אנחנו עושים זומים לגבי הרכב השוטרים, או במשטרת ישראל, אז מתוך המספר הזה שאתם רואים 23% הן נשים, ואנחנו רוצים, ואני הצבתי את זה כאחד מהיעדים, לדאוג לכך, שהשרות במשטרת ישראל יהיה הרבה יותר שוויוני.

יוחנן דנינו: ממש בימים האלה מונתה יועצת למפכ"ל לענייני שוויון מגדרי, תחתה תהיה יחידה קטנה שמטרתה תהיה לראות איך אנחנו מקדמים את השוטרות במשטרת ישראל.

מירי רגב: למה זה לא במסגרת ראש אכ"א שלך?

מירי רגב: בצבא, דרך אגב, זה הולך להתבטל – למה שזה לא יהיה במסגרת אכ"א שהוא זה שיטפל.

יוחנן דנינו: אנחנו למדנו – אגב, מה שקרה עם זה בצבא, בצבא זה בעיקר היה בסוגיית ההטרדות.

יוחנן דנינו: אנחנו רצינו דווקא לקחת את זה מעבר לזה למקום הרבה יותר גבוה, במובן הזה, שמצד אחד, סוגיית הטרדות באמת תטופל ביחידה הזאת, אבל השוויון המגדרי יהיה נושא בפני עצמו, היא תהיה חברת ספק, ומטרתה תהיה שבעתיד יהיו יותר חברות ספק.

יוחנן דנינו: אם אמרתי ש-23% ממשטרת ישראל זה שוטרות, צריך לבוא לידי ביטוי גם בסגל הפיקוד, זה צריך לבוא לידי ביטוי בכל רמות הפיקוד, וזאת אחת המטרות של היחידה הזאת.

יוחנן דנינו: את זה אתם רואים בכל תחנת משטרה, זה בעצם המפנה.

יוחנן דנינו: המפנה הוא נורא פשוט, הוא לא איזה המצאה גאונית, הוא אומר דברים פשוטים.

יוחנן דנינו: האזרח, שומר החוק במדינת ישראל, הוא בראש מעיינינו, הוא נמצא בראש המשולש, אליו אנחנו מכוונים.

יוחנן דנינו: המפנה אומר אנחנו רוצים לדעת מה האזרח מצפה לקבל ממשטרת ישראל, מה הוא מצפה לקבל כשרות בתוך תחומי האחריות של משטרת ישראל.

יוחנן דנינו: אגב, מתברר שהוא מצפה הרבה למעבר לתחומי האחריות של משטרת ישראל, וזה בסדר.

יוחנן דנינו: כל עוד אנחנו נותני שרות, והאזרח הוא הלקוח, ותפקידנו לראות שבאמת אנחנו מתאימים את עצמנו למקבל השרות.

יוחנן דנינו: בעניין הזה עשינו מאוד פעולות שמטרתם לשפר את השרות לאזרח שמרחוק במדינת ישראל.

יוחנן דנינו: מטרת העל של שלושת הכיוונים האלה, של האזרח, כמו שאמרתי, של ההרתעה מטרתנו נרצה או לא נרצה, זה קודם כל לטפל ולבער את הפשיעה במדינת ישראל, ואנחנו נעשה את דרך יצירת הרתעה, כך שנגרום לעבריין הפוטנציאלי לחשוב פעמיים לפני שהוא הולך לבצע את העבירה, והדרך הכי משפיע על ההרתעה זה הסיכוי להיתפס.

יוחנן דנינו: הסיכוי שלך להיתפס במקום שבו הסיכוי להיתפס נמוך, אנחנו נראה רמות פשיעה גבוהות.

יוחנן דנינו: במקום שהסיכוי להיתפס הוא גבוה, אנחנו נראה פחות פשיעה.

יוחנן דנינו: מה זה הסיכוי להיתפס כאשר אנחנו מדברים על הרתעה.

יוחנן דנינו: הסיכוי להיתפס זה לא לתפוס אותך, לחקור אותך, לשחרר אותך, ובזה נגמר העניין, כי זה מאבד את ההרתעה.

יוחנן דנינו: אם אתה רוצה להרתיע, אתה צריך לוודא שאתה ממצה איתו את הדין, אתה צריך לוודא שאנחנו אוספים ראיות.

יוחנן דנינו: אתה מגיש כתב אישום, במקומות שהעבירה היא חמורה ומסוכנת, ושעצם היותו מחוץ לבית הסוהר, הוא מסכן את שלום הציבור וביטחונו, תפקידך לעצור אותו עד תום ההליכים.

יוחנן דנינו: להגיש בקשה, ובית המשפט בוחן, ואם הוא מחליט שרמת המסוכנות גבוהה, הוא עוצר אותו עד תום ההליכים.

יוחנן דנינו: זה היעד שקבענו לעצמנו, יעד שהוא חומש.

יוחנן דנינו: לא סתם קבענו 20%.

יוחנן דנינו: מה בעצם אנחנו רוצים?

יוחנן דנינו: אנחנו רוצים שמכל 100 עבירות, אנחנו נגיש 20 כתבי אישום.

יוחנן דנינו: למה 20?

יוחנן דנינו: זה הממוצע במדינות ה-OECD.

יוחנן דנינו: מה קורה במדינת ישראל בעשור האחרון, בערך היינו סביב ה-10 עד 11 כתבי אישום לכל 100 תיקים.

יוחנן דנינו: ברור שיש לנו דרך ארוכה לעשות.

יוחנן דנינו: הצבנו את היעד הזה כיעד חומש ל-5 שנים.

יוחנן דנינו: המטרה שלנו היא לראות שאנחנו מגישים כתבי אישום בעבירות שבהם צריך להגיש כתבי אישום, ולא להגיש רק כדי להגיש.

יוחנן דנינו: וכאן אנחנו יכולנו לראות, אתם תראו את הנתונים, אני חושב שהצלחנו באמת להתקדם.

יוחנן דנינו: אגב, בעניין כתבי אישום, לא לכל עבירה נכון וראוי להגיש כתב אישום.

יוחנן דנינו: אני אתן לכם דוגמה, לאחרונה אנחנו ראינו רצף של טרגדיות, פשוט טרגדיות של הורים ששכחו את ילדיהם ברכב, והתוצאה היא נוראית.

יוחנן דנינו: לכאורה, יש כאן עבירה פלילית, לכאורה עבירה פלילית, אבל באמת הצד הפלילי, או ההליך הפלילי הוא ההליך שאיתו צריך לטפל באירועים כאלה?

יוחנן דנינו: אנחנו לא הכתובת, המשטרה היא לא האישו, פה צריך לחשוב על איך מטפלים בעניין הזה, כי זה טרגדיה אישית מאוד קשה שכולנו – כשאתה מקבל אירוע כזה, אתה מייד מתכווץ כי זה כל כך כואב.

יוחנן דנינו: ומה, החקירה המשטרתית, הגשת כתב האישום, זה מה שיפתור את העניין?

יוחנן דנינו: לכן אני אומר נשים את ההליך הפלילי במקומות שבהם באמת צריך להגיש כתבי אישום.

יוחנן דנינו: תסתכלו מה קרה כאן עם הגדלת סיכויי העבריין להיתפס.

ישראל אייכלר: סליחה, רק הערת ביניים, אם תעשו ענישה במקרה שלא קרה אסון, זה ימנע וירתיע.

ישראל אייכלר: כשכבר קרה האסון, כבר אין לך עונש יותר נורא, אבל במקרה שלא קרה אסון, - - - קטן של כמה מאות שקלים אתה תראה שהאנשים ירתעו.

יוחנן דנינו: סוגיית ההרתעה לא רלבנטית בכלל לסוג האירועים האלה.

יוחנן דנינו: זו דעתי, יכול להיות שאחרים יחשבו אחרת, ממש לא רלבנטית.

יוחנן דנינו: אני לא חושב שיש מישהו שבגלל המשטרה ישמור יותר טוב על הבן שלו, אני לא חושב.

יוחנן דנינו: אני חושב שזה בכלל לא האישו.

יוחנן דנינו: אני אומר זה עניין שבאמת צריך לחשוב עליו קצת אחרת.

יוחנן דנינו: בעניין אכיפה והרתעה, תסתכלו כאן על עלייה במעצרים עד תום ההליכים, סיימנו את השנה שעברה עם 13.2%, וזה מתקרב לכיוון ה-20% בשנה אחת.

יוחנן דנינו: ישבנו עם הנהלת בתי המשפט, אנחנו צריכים יותר שופטים.

יוחנן דנינו: ישבנו עם הנהלת בתי הספר, אנחנו צריכים יותר מקומות כליאה, אין ספק שהמשטרה לא לבד במשחק הזה, אנחנו נמשיך ונתקדם בעניין.

יוחנן דנינו: תראו מה זה עשה?

יוחנן דנינו: הגדלת סיכויי עבריין להיתפס לפשיעה.

יוחנן דנינו: יש לנו ירידה בפשיעה, ירידה ריאלית על רקע העלייה ברמת הדיווח למשטרה.

יוחנן דנינו: אגב, דיברנו על זה שאנחנו רוצים להעלות את אמון הציבור במשטרה.

יוחנן דנינו: יש לנו עלייה ברמת הדיווח למשטרה.

יוחנן דנינו: אחד מהטענות כלפינו, תמיד היו שאתם מראים ירידה בפשיעה, זה בגלל שאזרחים לא באים להתלונן.

יוחנן דנינו: אנחנו ביקשנו לבדוק את זה לעומק.

יוחנן דנינו: עשינו את הסקר שכולם עושים בכל המשטרות בעולם סקר קורבנות העבירה.

יוחנן דנינו: מתקשרים לאזרחים הביתה, שואלים האם היית קורבן לעבירה, ואם היית קורבן, האם פנית למשטרה.

יוחנן דנינו: , ובעניין הזה אנחנו במגמה מאוד חיובית.

יוחנן דנינו: עשינו את זה בינואר השנה, יש לנו עלייה של 15% במדווחים למשטרה.

יוחנן דנינו: יש לנו ירידה ריאלית בפשיעה.

יוחנן דנינו: אלה שדיווחו שהם נפגעי עבירה, אתה רואה שיש פחות מדווחים מתוך סך הכול של 5,000 אזרחים שאליהם פנינו, מי שעשה את הסקר הזה זה חברת דיאלוג.

יוחנן דנינו: יש ירידה בעבירות הרכוש, הייתה לנו ירידה גדולה בארועי הירי, אני דיברתי על זה קודם.

יוחנן דנינו: הייתה לנו ירידה באירועי הרצח של 16%, 30 מקרים.

יוחנן דנינו: המלחמה בשחיתות שגם היא נמצאת שם בהרתעה.

יוחנן דנינו: אני חושב שהמלחמה בשחיתות הציבורית היא בסדר עדיפות גבוה, והיא תמיד תהיה בסדר עדיפות גבוה, אני מאמין שזהו תנאי בסיסי לשמירת הצביון הדמוקרטי של מדינת ישראל.

מירי רגב: - - - ארבעה חודשים לפני הבחירות?

יוחנן דנינו: אני לא חושב, אני חושב שאנחנו מתעסקים עם זה במשך כל השנה בלבל מאוד גבוה.

יוחנן דנינו: הטענה היא שלכאורה המספרים הם מספרים שירדו בגלל העדר אכיפה, אז אני אומר שממש לא.

יוחנן דנינו: אני אומר שבגלל הדרך שבה משטרת ישראל נקטה יחד עם גופי האכיפה, המדיניות, שהיה לי הכבוד ממוביליה בשנים האחרונות, הביאה לזה שרמת ההרתעה עלתה, ויש היום פחות שחיתות בעיניי, זה נכון שיש לנו עוד דרך ארוכה לעשות, אבל צריך להבין שזה הרבה עבודה, עבודה קשה שאני חושב שתמיד יהיה נכון לשים אותה במקום מאוד מרכזי.

יוחנן דנינו: בעניין של האזרח והשרות שדיברתי עליו קודם, זה מרחיב את הלב לשמוע מאזרחים שמציינים את רמת השרות שהם מקבלים מהמשטרה.

יוחנן דנינו: אני יכול להביא לכם כאן

יוחנן דנינו: דוגמאות שאני מקבל מדי יום של אזרחים שנתקעו בלילה במקום חשוך, מבוגרים שהיו בדרך, זה ממש קיבלתי לפני שבוע, מבוגרים שהיו בדרך לארוחת יום שישי, ונתקעו, והשוטרים באו וסייעו, ואיפשרו להם להגיע לאן שהם הגיעו.

יוחנן דנינו: הורים שאיבדו את ילדיהם באירועים ציבוריים גדולים, והמשטרה נרתמה וסייעה.

יוחנן דנינו: דברים, שאתם תגידו לי זה אלמנטרי, המשטרה צריכה לעשות את זה.

יוחנן דנינו: נכון, אלמנטרי, משטרה צריכה לעשות את זה, אבל צריכה לעשות את זה יותר, צריכה לעשות את זה בכל מקום שבהם זה דרוש.

יוחנן דנינו: אני חושב שזו הדרך שבה רמת האמון של האזרח תעלה כשהוא רואה שכאשר הוא יכול לפנות למשטרה, הוא פונה למשטרה בעת צרה.

יוחנן דנינו: המשטרה זה לא משהו שצריך להיות גוף פופולרי, אנחנו לא צריכים שהאזרח יאהב את המשטרה.

יוחנן דנינו: אנחנו צריכים שהאזרח יסמוך על המשטרה, אנחנו צריכים שהאזרח יגיד אני סומך על המשטרה שהיא הגונה, שהיא הוגנת, שהיא מקצועית, שהיא שוויונית, ושהיא תתן סיוע בעת צרה.

יוחנן דנינו: אני חושב שלשם אנחנו שואפים להגיע.

יוחנן דנינו: אני חושב שאנחנו נמצאים במקום טוב בכל מה שקשור ברמת האמון.

יוחנן דנינו: בעניין הזה של שיטור מבוסס קהילה, שזה אחד מהנושאים המרכזיים שהצבנו, שמנו כמה פרוייקטים.

יוחנן דנינו: אחד מהפרוייקטים שאני חושב שהוא נמצא בליבו של העניין זה הנוער במדינת ישראל.

יוחנן דנינו: אם אנחנו לוקחים את תרבות הבילוי היום, והרבה נאמר עליה, אז נאמר עליה בהקשר של זמן מסך על חשבון זמן ספרים, אז זה עניין שלדעתי כולנו צריכים להיות מוטרדים ממנו כהורים, אבל לא אני כמפכ"ל.

יוחנן דנינו: אני דווקא כמפכ"ל יותר מוטרד מהזמן, נקרא לזה זמן פארקינג ותרבות הבילוי האלכוהולית, סמי פיצוציות, וסמים בכלל, על חשבון מה שפעם היה – לדוגמא – תנועות הנוער, הדברים שבאמת איכשהו אנחנו מתחברים אליהם מעברנו.

יוחנן דנינו: הדבר הזה בעיניי סכנה ממשית לעתידה של מדינת ישראל, וזו הסיבה שהצבנו את זה במקום מאוד מרכזי.

יוחנן דנינו: זו הסיבה – האלימות בקרב הנוער, רמת מספר הדקירות.

מירי רגב: נעשה דיון נקודתי בנושא שיטור מבוסס קהילה, ועיר ללא אלימות.

יוחנן דנינו: זה שווה.

יוחנן דנינו: אני רוצה לתת לכם נתון שפשוט חשוב שתדעו אותו.

יוחנן דנינו: 9,000 בני נוער כל שנה נכנסים למעגל הפשיעה.

יוחנן דנינו: זה המספר שאנחנו פותחים להם תיק פלילי חדש ראשון כל שנה, 9,000 חדשים שאנחנו פותחים להם תיק פלילי.

יוחנן דנינו: זה נתון שאני חושב שהוא מדבר בעד עצמו.

יוחנן דנינו: מה שעשינו כמשטרה מעבר לצד של המקל, של האכיפה, אנחנו גם הקמנו את פרוייקט מיל"ה, אנחנו לוקחים נערים שפתחנו להם תיק פלילי אחד או שניים או יותר, מכניסים אותם למסגרות של שרות למען הקהילה.

יוחנן דנינו: מי שמוביל את המסגרת זה שוטר, אחרי תקופה של כמה חודשים, חצי שנה, אנחנו סוגרים להם את התיקים הפליליים ואנחנו מחזירים אותם למעגל הנורמטיבי.

יוחנן דנינו: אגב, אתמול בסגל הפיקוד של משטרת ישראל, סיפר מפקד מחוז חוף ניצב חגי דותן, שהם שנה שעברה היו להם 132 נערים בפרויקט, הם ביקשו לבדוק מה קרה איתם אחרי שנה, ורק ארבעה מהם פתחו להם תיק פלילי מתוך ה-132 נערים.

יוחנן דנינו: ברמה הערכית, אני מאוד גאה בפרויקט הזה.

יוחנן דנינו: היום סך הכל 1,080 בני נוער בשנה שעברה עם ההתלהבות קבעתי למשטרה את היעד של 2,000 בני נוער השנה, אני מאוד מקווה שנצליח.

יוחנן דנינו: אגב, תחשבו על המספר של 9,000 חדשים שזה משמעות מאוד גדולה.

ישראל אייכלר: סיפר לי יהודי בן 60 שבשנת 1974 נגד קיסינג'ר הוא היה בהפגנה, עצרו אותו.

ישראל אייכלר: היום בכל מקום שהוא מגיע, פותחים את המחשב, יש לו רישום פלילי.

ישראל אייכלר: חשוב מה שאתה עושה, שאתה מבטל את הדברים האלה.

יוחנן דנינו: הנושא של מאבק בתאונות דרכים, אי אפשר לא לדבר עליו.

יוחנן דנינו: אנחנו שמנו אותו בראש סדר עדיפות של אגף התנועה, ומשרדי התנועה בתחנות.

יוחנן דנינו: שמנו את זה במקום מאוד מרכזי, עם הרבה מאוד השקעה.

יוחנן דנינו: שינינו את המדינות מקצה לקצה.

יוחנן דנינו: לא עוד מכסות של דוחות, אלא איכות של דוחות.

יוחנן דנינו: לא עוד להיצמד לאזרח שבמקרה עשה עבירה כזאת, שכח את הרשיון בבית, או עשה עבירה קלה, אנחנו לא שמנו אותו במרכז, אלא מחפשים את עבריין התנועה.

יוחנן דנינו: עבריין התנועה זה שהוא פצצה מתקתקת על הכביש.

יוחנן דנינו: הוא נוסע באור אדום, והוא משתולל על הכביש, והוא עם פלאפון, ונוהג בזמן פסילה, ונוהג תחת שכרות, אלה, אותם אנחנו מחפשים.

יוחנן דנינו: אפשר לראות את הנתונים, שנה שעברה הכפלנו את מספר העצורים עד תום ההליכים בעבירות תנועה.

יוחנן דנינו: למעלה מ-1190 עברייני תנועה נעצרו עד תום ההליכים.

יוחנן דנינו: תחשבו רגע על המספר, שבית משפט עצר אותם, הוריד אותם מהכביש, הכניס אותם לבית הסוהר.

יוחנן דנינו: הדבר הזה בעיניי היה המשפיע המרכזי על הירידה הדרמטית בתאונות דרכים בשנה שעברה.

יוחנן דנינו: גם יתר אמצעי ההרתעה, פסילה, תפיסת כלי הרכב.

יוחנן דנינו: אתם יכולים לראות, הייתה ירידה של 98 הרוגים במהלך השנה, והיו כמעט 4,400 פצועים פחות.

יוחנן דנינו: אני אומר לכם, שבעיניי זה אחד מהמתנות היותר גדולות שאנחנו יכולים לתת לעם ישראל, יחד עם כל מי שעוסק בעניין, כמובן כל הגופים האחרים, משרד התחבורה, הרשות ואחרים.

יוחנן דנינו: את כל הדברים האלה אפשר לעשות עם שוטרים, והשוטר, לא סתם קבענו אותו במפנה, כבמקום מאוד מרכזי.

יוחנן דנינו: אנחנו צריכים לטפל בשוטר, בגאוות היחידה שלו, בזה שהוא ייצא בבוקר למשמרת מרוצה, ועם רצון לסייע, לעזור לשרת את האזרח.

יוחנן דנינו: כאן עשינו צעדים גדולים גם בהעלאת שכר השוטרים, בתנאי השרות, גם במספר השוטרים – הגדלנו את מספר השוטרים, כמו שאמרתי, עדיין לא מספיק.

יוחנן דנינו: אני רוצה לומר לכם שלרמת האמון במשטרה יש עוד משמעות.

יוחנן דנינו: יש לנו עלייה ברמת האמון במשטרה, איך אנחנו יודעים את זה מעבר לסקרים.

יוחנן דנינו: אנחנו רואים את זה בהרבה מאוד פרמטרים, אחד מהם, למשל, ברצון להתגייס למשטרה.

יוחנן דנינו: אתם יודעים שהיום על כל תקן שאנחנו מפרסמים יש לנו 26 פונים בממוצע על כל תקן כזה.

יוחנן דנינו: 26 ששולחים לנו קורות חיים, ואני חושב זה מצביע על ביקוש.

יוחנן דנינו: לדוגמה, יצאו עכשיו בתכנית למצטיינים לאקדמאים, בסך הכול, בתכנית הזאת יש לנו 30 מקומות.

יוחנן דנינו: קיבלנו בערך 3,000 קורות חיים בתוך שלושה שבועות.

יוחנן דנינו: בעניין של השוטרים, יש עוד הרבה מה לעשות, אני חושב שאנחנו בכיוון הנכון ובדרך הנכונה.

יוחנן דנינו: אפשר לראות את אמון הציבור במשטרה.

יוחנן דנינו: אמון הציבור במשטרה, תראו את המגמה שלו.

יוחנן דנינו: המכון הישראלי דמוקרטי עוקב אחרינו כבר 10 שנים.

יוחנן דנינו: הוא עושה את הסקרים האלה כבר הרבה מאוד שנים, לכן הוא דוגמה טובה לבדוק את עצמנו, לראות איפה אנחנו עומדים.

יוחנן דנינו: יש לנו עוד הרבה מאוד סקרים שמאששים את התוצאות של הסקר.

יוחנן דנינו: ב-2010 היינו 41%, ב-2011 קפצנו ל-56%, ב-2012 אנחנו כבר 61%, הם ממש בימים האלה הולכים להוציא את 2013, מתוך מה שאנחנו מבינים אנחנו באותו מקום של 2012 למעלה סביב 60%.

יוחנן דנינו: זה אומר משהו, זה אומר שהציבור במדינת ישראל יודע להעריך את השינויים, את המפנה, את הדרך שבה אנחנו פעלנו בתקופה הזאת.

יוחנן דנינו: אם נסכם, אני באמת רוצה לשוב להודות על הדיון ועל ההזדמנות להציג את העשייה ואת השוטרים.

יוחנן דנינו: ברור שזה רק על רגל אחת, יכולתי להרחיב.

יוחנן דנינו: הוועדה התפקיד המרכזי שלה, אני יודע שכך גברתי יושבת הראש רואה את זה, זה לפקח על עבודת המשטרה, וזה בסדר.

יוחנן דנינו: אבל בצד הפיקוח על עבודת המשטרה, אני חושב שהוועדה צריכה לחזק ולתמוך ולראות איך אנחנו נותנים למדינת ישראל יותר בטחון אישי.

יוחנן דנינו: הבטחון האישי, במדינת ישראל, לדעתי, אני אומר פה בעניין הזה זה מסר שאנחנו חייבים לראות איך מעבירים אותו.

יוחנן דנינו: הביטחון האישי, האיומים בתחום הביטחון האישי על האזרח במדינת ישראל, הם לא פחות חשובים, הם לא פחות חמורים מהאיומים מבחוץ, זה משהו שאנחנו חוזרים, אומרים אותו, הוועדה הזאת צריכה לדאוג שהמסר הזה יחלחל לכל מקבלי ההחלטות.

יוחנן דנינו: אני בא עכשיו מוועדת הכספים, זה צריך לבוא לידי ביטוי בוועדת כספים, אי אפשר כולם להגיד, זה איום גדול, צריך מאחורי האיום הזה לשים שקלים, ואין פה חכמות.

יוחנן דנינו: אם אתה שם את זה בסדר עדיפות גבוה, אתה חייב גם שזה יבוא לידי ביטוי בחלוקה בעוגה הלאומית.

יוחנן דנינו: אני יודע שאנחנו אוהבים לדבר הרבה על האיומים הביטחוניים, אנחנו צריכים לדבר על האיומים בתוך הבית, על איומי בטחון הפנים.

יוחנן דנינו: לא הרחבתי בעניין המגזר הערבי, אפשר לדבר על זה רבה מאוד.

יוחנן דנינו: אני מציע שגם על זה לעשות דיון נפרד, אנחנו עשינו הרבה מאוד דברים.

מירי רגב: נקיים על זה דיון.

יוחנן דנינו: אני בטוח שהוועדה תסייע לנו להיות משטרה יותר אפקטיבית, יותר יעילה, יותר חכמה, יותר מודרנית עם הרבה יותר טכנולוגיה.

מירי רגב: נעשה על זה דיון.

יוחנן דנינו: אנחנו עשינו הרבה מאוד דברים, יותר אפקטיבית יותר חכמה יותר מודרנית, אני חושב שהראשון שייצא מורווח יהיה האזרח שהוא מרחוק.

יוחנן דנינו: תודה.

מירי רגב: תודה רבה לך על הסקירה שהיא בהחלט מרשימה, וגם מחמם את הלב בכמה נושאים אתם מתעסקים, ובעיקר הסקר של אמון הציבור, שבעיניי בעצם מראה איך וכיצד הציבור הישראלי תופס את המשטרה.

מירי רגב: נעבור לשאלות, יושבים כאן אזרחים וגם חברי כנסת.

מירי רגב: בבקשה, חבר הכנסת אייכלר.

ישראל אייכלר: תודה רבה, גברתי היושבת ראש, תודה רבה, אדוני המפכ"ל, יוחנן דנינו שהגעת לדווח לנו.

ישראל אייכלר: אני רוצה להגיד לך שמאוד נעים לשמוע את הדברים שלך.

ישראל אייכלר: הבעיה שלי עם חלק מהדברים שהרבה אזרחים לא מרגישים את זה ברחוב.

ישראל אייכלר: אתה אומר שיש תחושה של עלייה בביטחון האישי, אז אפשר לומר ברוך השם, שבעניין הביטחון האישי מבחינת פיגועים ודברים כאלה זכית לתקופה שהשם יעזור שימשיך הלאה, של יחסית שקט, ולמשטרה יש תפקיד גדול מאוד בעניין הזה.

ישראל אייכלר: ואם אתה מתכוון לזה, אז בוודאי, ברוך השם, יש תחושת ביטחון אישי.

ישראל אייכלר: אבל בתחום הפשיעה, ובוודאי בעבירות הרכוש, לנו יש תחושה כאנשי ציבור, שאם הולכים למשטרה על זה שפרצו לך את הרכב או את הבית, זה רק כדי לקבל את האישור לביטוח, ואף אחד לא חושב שהמשטרה אי פעם תתפוס את הגנב או את הפורץ, כך שקשה לדבר על העניין הזה של ביטחון אישי.

ישראל אייכלר: בעניין הסדר ציבורי, יש לי חשש שיש אווירה שהמשטרה עלולה, אני יודע ששר המשטרה מאוד כועס כשאני אומר את זה.

ישראל אייכלר: שהמשטרה לפעמים פועלת לפי החליל התקשורתי, וזה מאוד טבעי.

ישראל אייכלר: יש עבירות שבשוליים, התקשורת לא נותנת לזה חשיבות גדולה, ואז השוטר, ואיזשהו דרג, אני לא יודע מה, מתייחס לזה במתינות.

ישראל אייכלר: כאשר מגיע הנושא שהתקשורת אומרת "עליהום", אז יש היתר לאלימות שלטונית עד כדי כך של אלימות גם בהפגנות.

ישראל אייכלר: אני מבין שאלמלא "מוראה של מלכות, איש את רעהו חיים בלעו" – וצריך משטרה חזקה.

ישראל אייכלר: ההיפך, אנשים מבוגרים טוענים לי שהבעיה היחידה במדינה הזאת שאין תחושה שיש משטרה חזקה, אם הייתה משטרה חזקה, כמו שאתה אומר, אז ההרתעה הייתה מונעת את הצורך בשוטרים ובפעולות.

ישראל אייכלר: אבל אם אנחנו נהפוך את המשטרה לפופוליסטית, שיהיה כדאי יותר לקצין לחקור ראש עיר, מאשר לחקור פושע בלילות שפורץ בבתים, אז תחושת הביטחון האישי תיפגע.

ישראל אייכלר: בקרב 20 אלף מקבלי משכורת במשטרה, כמה אנשים שמגדירים אותם חרדים, אני מדבר פה חרדים וערבים ביחד.

ישראל אייכלר: ערבים, אני יודע שיש הרבה שוטרים ערבים, כמה אנשים חרדים הם מקבלי משכורת במשטרה.

ישראל אייכלר: מתנדבים, אני יודע שיש, ואני מברך את המשטרה על הפעילות בקהילה של המתנדבים בשכונות החרדיות זה דבר חשוב מאוד.

ישראל אייכלר: השאלה השנייה שיש לי – זה לא קשור אל המפכ"ל, אלא אלייך ולכל חברי הכנסת, אם 26 אנשים מבקשים להיכנס על כל תקן במשטרה, אולי צריך לעשות את זה גם ביטול גיוס החובה בצבא, ועל כל תקן יהיו 26 אנשים שירצו להתגייס.

מירי רגב: נעשה ביטול תקן לצבא, ונבטל את השרות האזרחי, והכול יהיה בסדר.

מירי רגב: ..

יוחנן דנינו: זה בדיוק מה שאנחנו עושים, ללכת בדיוק למקום שאליו אתה כיוונת.

יוחנן דנינו: ללכת לדבר על תחושת הביטחון, על העבירות ברחוב.

יוחנן דנינו: אני לא רציתי להלאות, אם הייתי מראה לכם כאן את המספרים, בשנה שעברה תפסנו את הכי הרבה פורצים מאי פעם כי בהם התמקדנו.

יוחנן דנינו: שנת 2012, הייתה שנה רעה לעבריינים במדינת ישראל.

יוחנן דנינו: למה?

יוחנן דנינו: תסתכלו, תלכו לכלא ותבדקו מה קרה בשנת 2012, אתם תגלו אלפי עצורים עד תום ההליכים יותר בשנת 2012, ביחס ל-2011, למה?

יוחנן דנינו: כי בזה התמקדנו.

יוחנן דנינו: לצערי, אני לא אחראי על התקשורת, אני גם לא רוצה להיות אחראי על התקשורת, אין לי כוונה כזאת.

יוחנן דנינו: אני רק אומר, כשאתה חוקר ראש עיר, זה תופס ארבעה עמודים.

יוחנן דנינו: למשל, מה שאמרתי לכם עכשיו, אני לא בטוח שקראת באיזשהו מקום.

יוחנן דנינו: אם היית בודק כמה פורצים תפסנו בשנה שעברה ביחס לשנה קודמת, היית רואה שמשטרת ישראל עלתה באופן יחסי בכמעט פי שתיים, זה עדיין לא מספיק, זה עדיין מעט מדי, אבל זה פחות מעניין.

יוחנן דנינו: לגבי הסדר הציבורי, אנחנו לא פועלים לפי כלום.

יוחנן דנינו: אני יכול לבוא להראות לכם את תוכניות העבודה, אין להם שום קשר.

יוחנן דנינו: בוא נגיד כך, רוב הדברים שאנחנו עושים, זה רק מעיני התקשורת, אתה לא רואה את זה שם, ואין לזה שום קשר בין תקשורת לבין העבודה שלנו.

יוחנן דנינו: שוטרים חרדים, אני לא יודע את המספר המדויק, זה בדיוק אחד היעדים שאנחנו רוצים להגדיל.

יוחנן דנינו: השבוע דיברנו על זה בסגל הפיקוד של המשטרה, לראות איך מגדילים את מספר השוטרים החרדים - יש לנו כל מיני רעיונות.

יוחנן דנינו: מתנדבים, יש לנו כבר למעלה 3,500 חרדים, זה מאוד עוזר לנו בקרב השרות לאוכלוסייה החרדית.

יוחנן דנינו: בסך הכול, הכיוון הוא כיוון טוב, המפנה הוא תכנית תלת שנתית, עברנו רק שנה וחצי, אני מאוד מקווה שאנחנו נסיים אותה באותה מגמה.

פיני שיף: בוקר טוב לך, אדוני המפכ"ל, וגברתי יושבת ראש, אני חייב רקע קצר למפכ"ל, גברתי את אמרת המשטרה עובדת בכוח אדם מצומצם, ואתה אדוני אמרת מספר זהה של שוטרים פחות או יותר ב-20 השנים האחרונות.

פיני שיף: חברות האבטחה במדינת ישראל נמצאות היכן שקצרה ידה של המשטרה להיות, אני לא אומר את זה לגנאי, חלילה, אני תמיד גאה לומר, ש-110 אלף איש, מתפרנסים, מוצאים את לחמם בעבודה בחברות האבטחה בישראל, אחרת הם היו מצטרפים למעגל האבטלה, רק בעניין הזה יש ברכה.

פיני שיף: אני בשלושת החודשים האחרונים מקיים סידרה של דיונים עם המשרד לביטחון פנים, ועם חטיבת האבטחה במשטרה.

פיני שיף: אני מניח שאתה מעודכן בעניין הזה לגבי צמצום כמות כלי הנשק בחברות האבטחה ואיסור נשיאת כלי נשק בידי מאבטחים הביתה.

פיני שיף: במאמר מוסגר, אני מבקש לומר, המשרד בחר את חברות האבטחה לעסוק בעניין הזה, למרות שחיילים בסדיר הולכים עם נשקם הביתה, חיילי מילואים הולכים עם נשקם הביתה, שוטריך הולכים עם נשקם הביתה.

מירי רגב: אבל גם בצבא צמצמו את כמות הנשקים שנמצאת בקרב האזרחים.

מירי רגב: עכשיו אנחנו בכלל לא דנים בסוגיה הזאת, יש המלצה של ועדת הפנים, לשר לביטחון פנים, לצמצם את כמות הנשק בקרב האזרחים.

מירי רגב: לבוא ולהגיד היכן צריכים להיות מאבטחים, ועל פי החלטה היכן צריכים להיות מאבטחים, שם יחליטו והעסק יקבל רישוי עסק אם אותו מקום יוכל להפקיד את הנשק.

מירי רגב: תשאל שאלה בעקבות הסיכומים שכבר ננקטו.

פיני שיף: יוצא מן הכלל.

פיני שיף: גברתי, את הגדרת יפה מאוד, אני רוצה שתדעי, במסגרת שלושת החודשים האחרונים, ושתיים או שלוש ועדות הפנים בראשותך, נושא צמצום הנשק, אדוני המפכ"ל, לא עלה בדיונים כלל.

פיני שיף: אני מבקש שתדע, אני העליתי את הנושא עוד לפני כשנה, פניתי לראש חטיבת האבטחה במשטרה ואמרתי, בואו יחד ניצור מתווה תכנית עבודה שתצמצם את כמות כלי הנשק בחברות האבטחה, לא מעניין אותי הגופים האחרים, אני לא עוסק בהם, אני לא אחראי, לא על הצבא ולא על האזרחים, ולא על שרות בתי הסוהר, ולא על המשטרה, לא ענייני בחברות האבטחה, מפני שלעניות דעתי, יש היום עשרות אם לא מאות גופים מאובטחים שבהם ניתן להוריד את הנשק, ניתן להוריד את הנשק.

פיני שיף: אני חושב שאפשר להפוך את המאבטחים לבודקים ביטחוניים ללא חימוש.

פיני שיף: בעניין הזה, בשלושת החודשים לא נעשתה שום עבודה.

פיני שיף: מה אם כן הוחלט, הוחלט שעל מנת ליישם את הוראת השר לבטחון פנים, בדבר אי נשיאת כלי נשק בידי מאבטחים הביתה, ניתנו שתי פתרונות, וזה אני מבקש לבטל, אני לא רוצה להתפרץ או שום דבר אחר.

פיני שיף: 1.

פיני שיף: הנשקים יופקדו בעסקים, כדי שהנשקים, ואני רוצה להזכיר לאדוני, אני מדבר על 40 אלף בתי עסק, בתי עסק אני מדבר על כל הגופים במגזר הציבורי ובמגזר הפרטי, בית עסק הם מטאפורה.

פיני שיף: 40 אלף בתי עסק מאובטחים מידי יום.

מירי רגב: תיגע לשאלה, פיני, אנחנו כולנו מכירים את הנושא.

מירי רגב: יהיה דיון נוסף בעניין הזה בפגרה.

מירי רגב: אנא ממך, שאלת שאלה.

פיני שיף: אני מבקש לומר רק מלה אחת, והיא תתפרש כשאלה.

פיני שיף: הפתרונות שהמשרד לביטחון פנים נתן, הם פתרונות שלא יצמצמו, אני קובע, לא יצמצמו את כמות כלי הנשק.

פיני שיף: שנית, לא ניתן יהיה לבצע אי נשיאת כלי נשק בתום העיסוק, אם חוק רישוי עסקים לא יהיה שונה ויכפה על בעלי עסקים לבנות חדרי נשק וכספות במסגרתם, ולא תבוצע הובלת כלי נשק בתום המשמרת – שלוש משמרות ביממה.

פיני שיף: אדוני, אתה בא מהמקום שצריך להבין את זה הטוב ביותר, לא ניתן ש-40 אלף כלי נשק יטיילו במדינת ישראל מדי יום.

מירי רגב: תודה רבה.

יוחנן דנינו: בוא נתחיל במשהו שיש עליו הסכמה.

יוחנן דנינו: אנחנו רוצים פחות כלי נשק בבתים.

יוחנן דנינו: תראו, רק בשביל שתבינו את החומרה של העניין.

יוחנן דנינו: שנה שעברה הייתה לנו ירידה של 16% בתיקי הרצח.

יוחנן דנינו: השנה יש לנו עלייה, כשאתה בודק איפה העלייה, הרי המשטרה מוגבלת ביכולות שלה, בהשפעה שלה על סוגיית אירועי רצח, אנחנו בדרך כלל יודעים להשפיע ומצליחים להשפיע בקרב ארגוני הפשיעה, משפחות הפשע.

מירי רגב: זאת לא השאלה.

יוחנן דנינו: זה כן, תיכף תראי למה.

יוחנן דנינו: השנה יש לנו עלייה של 10 מקרי רצח מתחילת שנה, ביחס לשנה קודמת.

יוחנן דנינו: כשאנחנו בודקים איפה כולם בלי יוצא מן הכלל, ובין בני זוג, כאלה שלא היו בעבר במשטרה בדרך כלל, שלמשטרה בכלל לא היה מושג עליהם, או שהם עובדי חברות אבטחה למיניהם וכאלה.

יוחנן דנינו: פה אין לך יותר מדי.

יוחנן דנינו: העניין של לצמצם את כלי הנשק בבתים ישפיע גם על העניין הזה, משם התחלנו.

יוחנן דנינו: אתה נוגע עכשיו בפרטים הטכניים של איך הופכים את העניין לגזירה שהציבור יוכל לעמוד בה, ובדיוק על זה עושים עכשיו את הדיונים.

יוחנן דנינו: אני מאוד מקווה שנמצא את הדרך, שהציבור כולו, כולל החברות שאתה מייצג יוכלו לעמוד.

מירי רגב: אני גם אסכם את זה בדברים שלי.

מירי רגב: אני מרגישה שעדיין לא באנו עם פתרון לעניין הזה, שנה כמעט של דיונים, ובכל זאת, העסקים צריכים להתארגן לזה, אבל אני אסכם את זה בסוף דבריי.

מירי רגב: חבר הכנסת טלב, בבקשה, לאחר מכן, יוחאי, נציג השלטון המקומי.

טלב אבו עראר: גברתי היושבת ראש, מכובדי המפכ"ל, רציתי לשאול, האם הסקר שהראית על האימון, או הגברת האימון של הציבור במשטרה כולל את המגזר הערבי או רק את היהודי?

יוחנן דנינו: בוודאי כולל את המגזר הערבי, והמכון הישראלי לדמוקרטיה - - - זה לא סקר שלנו, אבל אני אגיד לך, המגזר הערבי בשנה שעברה, פה בנתון הזה, הוא קפץ כמעט פי שתיים ביחס ל-2011 במהלך שנת 2012.

יוחנן דנינו: שנת 2013, אגב, יש לנו מתוך מה שאני מבין ירידה קטנה, אבל אני גם יכול להסביר למה, אבל השאלה תסביר בטח למה.

טלב אבו עראר: אני בטוח שאנחנו רואים במציאות, אולי בניגוד לחזונך, לרצונך, ולכוונות הטובות שיש לך, בשטח זה צורה אחרת.

טלב אבו עראר: אני רוצה שתתייחס לגבי ליווי המשטרה והריסת הבתים, כאשר מדובר בהריסת בית, כל יום כמעט שלושה, ארבעה ימים בשבוע בנגב.

טלב אבו עראר: יש יחידה מסוימת שהיא מתנהגת באלימות ממש, בלי שום התחשבות במנטליות הבדואית, ובמסורת הבדואית, גם לזה להתייחס.

טלב אבו עראר: לנקודה השנייה, גם התנהגות אלימה של המשטרה בפיזור ההפגנות זה קרה לפני יומיים, ביום שני, בפיזור ההפגנה שהייתה שם, ליד אוניברסיטת בן גוריון בבאר שבע.

טלב אבו עראר: במה שראיתי אתמול בבית המשפט, כאשר באו להאריך את מעצרם של כמה סטודנטים שנעצרו, התפלאתי מאוד אם אני נמצא בבית משפט אזרחי או צבאי, או משטרתי.

טלב אבו עראר: אתה לא תוכל להיכנס שם מרוב הכוחות של המשטרה במיוחד באולם.

טלב אבו עראר: היום אני בן 46 - - -

קריאה: שוטרים קיבלו מכות שם.

טלב אבו עראר: פעם ראשונה אני רואה דבר כזה שמרוב השוטרים שישנם שם, אתה לא רואה את המשפחות של העצורים.

מירי רגב: מה שאלה שלך?

טלב אבו עראר: האם זה נהוג או לא?

טלב אבו עראר: מבחינת חיפושים – אני בעד חיפושים להוציא את הנשק הבלתי חוקית באוכלוסייה הערבית, ואני כל יום עוקב אחרי המשטרה מה היא עושה.

טלב אבו עראר: אבל מה, כשאתה בא לחפש, למצוא שם נשק בלתי חוקי, אתה צריך לצאת עם בית שלם מושלם.

טלב אבו עראר: אתה נכנס לבית, אתה הורס בית ויוצא.

טלב אבו עראר: אלה שוטרים שלך, אדוני, מכובדי המפכ"ל, לכל מה שהעליתי רציתי שתתייחס ולראות איך אתה תתנהג כלפי - - -

מירי רגב: תודה רבה.

יוחנן דנינו: כבוד היושבת ראש אמרה שהיא תעשה דיון נפרד על החברה הערבית ישראלית.

מירי רגב: אפרופו, היינו בטורען, ופגשתי שם גם את מפקד המשטרה שהיה שם.

מירי רגב: היה לנו סיור יוצא מן הכלל, חבל טלב שלא הגעת.

מירי רגב: היה חבר הכנסת חנא סוויד, והיו עוד כמה חברי כנסת.

מירי רגב: פשוט בטורען הדברים מתנהלים בצורה מופתית, אני לא אומרת שאין בעיות במגזר הערבי, אנחנו גם נעשה סיור, חבר הכנסת חנא, יגיד לנו איפה הוא רוצה, בכל מקום שהוא יצביע, לשם נגיע, נעשה סיור ונבדוק מול כל הגורמים שומרי החוק.

יוחנן דנינו: מאה אחוז.

יוחנן דנינו: אני הייתי רוצה שאנחנו בישיבה הזאת גם נציג את מה אנחנו עושים באוכלוסייה.

יוחנן דנינו: אמרתי קודם, ואמרתי את זה בתחילת הדברים.

יוחנן דנינו: אחד המקומות שבהם אנחנו זקוקים להרבה יותר שוטרים, נותני שרות, אני מזכיר עוד פעם, שוטרים נותני שרות, זה בקרב החברה ערבית ישראלית.

יוחנן דנינו: שם יש לנו את רמות הפשיעה הגבוהות ביותר, את האלימות הגבוהה ביותר.

טלב אבו עראר: אני שואל שאלות פשוטות, אני רוצה נקודתית על הדבר שהעליתי אם יש תשובה או לא.

טלב אבו עראר: תעזוב אותי מ- - - שאנחנו הולכים לתת למגזר הערבי, על דברים שהעליתי, רוצה בבקשה תשובה.

מירי רגב: הוא עונה לך.

יוחנן דנינו: מה לעשות שהאוכלוסייה הערבית ישראלית מונה 20% מאזרחי המדינה, ואני צריך לתת להם שרות לפני הכול, ואני כאן בתור מי שנותן להם שרות.

יוחנן דנינו: אגב, השרות הוא בין היתר הדברים שעליהם שאלת.

יוחנן דנינו: הנושא הזה של ההריסות בכלל.

יוחנן דנינו: אני מזכיר לך שהמשטרה היא גוף מסייע, היא לא גוף שמוציא צווים.

יוחנן דנינו: יחידות שמבצעות את הסיוע, זה יחידות, בחלקן זה יחידות שהן יחידות קבועות, יש יחידות שעושות את זה בנוסף על תפקידן.

יוחנן דנינו: המטרה שלנו היא להגיע למצב שבו הפינויים יהיו מרצון, וההריסות יהיו הריסות עצמיות.

יוחנן דנינו: אגב, רוב ההריסות כולל בנגב ובדרום, הם הריסות עצמיות, המשטרה בכלל לא מגיעה.

טלב אבו עראר: אני גר שם.

יוחנן דנינו: אני אומר נתון ותבדוק אותו.

יוחנן דנינו: מתוך, נניח 100 צווים, המשטרה מגיעה אולי ל-20%, ה-80% נעשים, אגב, בהידברות, לשם אנחנו שואפים להגיע, וזה נכון לעשות.

יוחנן דנינו: במקומות שבהם באמת בסוף זה מגיע למקום שצריך לבצע את הפינוי, מי שעושה את הפינוי זה הגוף שהוציא את הצו, והמשטרה נותנת סיוע.

יוחנן דנינו: כל מה שקשור לאלימות נגד שוטרים, או האשמות על אלימות שוטרים, אנחנו בודקים את זה.

יוחנן דנינו: אני לא הרחבתי קודם, אבל אני חושב שיש לנו, לפחות מהנתונים שאנחנו מכירים, אפילו בתלונות יש לנו ירידה של 15% בתלונות נגד שוטרים על שימוש בכוח במהלך 2012.

יוחנן דנינו: הנתון הזה הוא מדבר בעד עצמו, הוא לא בא סתם.

יוחנן דנינו: אם תבדקו טוב, אתם תראו שאנחנו בודקים כל תחנת משטרה.

טלב אבו עראר: לעניין את מח"ש, יש עשרות אלפים - - -

יוחנן דנינו: מעבר לעניין, אני חושב שאתה צודק בעניין הזה.

יוחנן דנינו: למשל, נושא סוגית הנשק, אתה דיברת על איך מחפשים, אבל אנחנו יודעים שיש לנו בעיה גדולה מאוד של נשק בלתי חוקי.

יוחנן דנינו: עכשיו בוועדת כספים עלתה הסוגיה של ירי בחתונות, עלתה סוגיה של ירי בכלל במגזר הערבי.

יוחנן דנינו: המטרה של כולנו היא לראות איך אנחנו שמים יד על הנשק הבלתי חוקי.

יוחנן דנינו: המטרה של כולנו היא לראות איך אנחנו מצליחים להכניס יותר שלטון חוק וסדר בקרב כל אזורי מדינת ישראל, לרבות החברה הערבית.

טלב אבו עראר: מה לגבי דוחות המשטרה בבית המשפט אתמול?

טלב אבו עראר: האם זה מותר, האם זה חוקי בכלל, האם זה נהוג, שבית המשפט יכוסה בשוטרים?

מירי רגב: הלוואי והיו - - -

יוחנן דנינו: אנחנו בכל מקום שצריך - - -

טלב אבו עראר: אין מקום אפילו למשפחות, בית המשפט הפך לצבאי ולא משטרתי, אפילו - - - השוטרים.

אושרה אסף: למה אתה מספר רק את זה, למה - - -

מירי רגב: סליחה, אני לא רוצה להוציא אותך מהדיון, אני לא מאשרת את זה.

מירי רגב: את רוצה, תשבי פה בבקשה, ותבקשי התייחסות.

טלב אבו עראר: אפשר להכיר אותה, בבקשה?

מירי רגב: יושבת ראש עמותה לזכויות השוטרים, אשת של שוטר, איכפת לה מהשוטרים, כמו להרבה אחרים, ואני שמחה שיש כזאת עמותה שהיא עומדת בראשה, יישר כוח, אבל זה לא מאפשר להתפרץ.

מירי רגב: תודה.

טלב אבו עראר: - - - הוא המפכ"ל - - -

טלב אבו עראר: הוא מנסה להשיב לך.

טלב אבו עראר: הבטחתי שגם נעשה דיון נקודתי בנושא המגזר הערבי, בעקבות הדיון שגם עשינו בטורען.

טלב אבו עראר: פעם ראשונה שוועדת הפנים הגיעה לסיור בטורען וביישוב ערבי, אז אנא ממך, אנחנו גם נמשיך לטפל בזה, תן לו לענות, אם הוא יכול.

טלב אבו עראר: חברת הכנסת מירי רגב, את - - - באמת כל הכבוד, תעשי בטורען, תעשי בעוד מקומות, מה זה קשור בכלל?

טלב אבו עראר: דנינו קודם כל הוא - - - הוא יודע בדיוק על מה מדובר שם ואיזה בעיות.

יוחנן דנינו: אז אתה צודק.

יוחנן דנינו: קודם כל הייתי מפקד המחוז הדרומי, אני מכיר היטב את האוכלוסייה הבדואית בדרום, אוכלוסייה יקרה מאוד, בוא נתחיל בזה.

יוחנן דנינו: הם ביקשו רשיון לעשות תהלוכה באמצע באר שבע.

יוחנן דנינו: אנחנו חסמנו את הכביש הראשי של באר שבע לטובת התהלוכה, אז חסמנו את הכביש כדי שהתהלוכה הזאת תלך לכיוון המשרדים של הסדרת ההתיישבות בנגב.

יוחנן דנינו: הכול היה יפה, עד השלב שבו התחילו הפרות הסדר, ברגע שהתחילו הפרות הסדר וחרגו מהרישיון שניתן, וחרגו מההסכמים, התוצאה הייתה שם עימות עם שוטרים פצועים, אגב, שלושה שוטרים פצועים כתוצאה מהסיפור הזה.

יוחנן דנינו: היו כאן 14 עצורים, ואין ברירה.

יוחנן דנינו: מצד אחד אנחנו בעד חופש ביטוי, אנחנו נאפשר אותו, אנחנו בעד הסדרת ההתיישבות בנגב, עם כל הזכויות הציבוריים שם, אבל על פי החוק, וכולם צריכים לשמור פה על החוק ועל הסדר.

מירי רגב: יוחאי, בבקשה.

מירי רגב: לאחר מכן חבר הכנסת עמר.

יוחאי וג'ימה: קודם כל אני רוצה לציין שקיים שיתוף פעולה מלא עם המשטרה, עם חטיבת האבטחה, מוסדות חינוך, וגם חטיבת המבצעים, וגם הפרוייקט של שיטור עירוני.

יוחאי וג'ימה: כמה נקודות - לגבי השיטור העירוני, אני חושב שצריך לשנות את התמהיל שקבוע, אנחנו גם העלינו את זה כשהגענו לפרויקט עצמו.

מירי רגב: שיטור עירוני אמור להגיע אלינו ככה בחקיקה שבוע הבא, אמור להיות לנו דיון, אז אתם מוזמנים כשלטון מקומי לבוא ולתת את הערותיכם בעניין הזה.

יוחאי וג'ימה: אנחנו התנגדנו בגלל הנושא של הייצוג, וזה מוכיח את עצמו, אתה מכיר את זה גם בטירה גם בשפרעם, בעוד רשויות, שפקח מול שוטר זה בעייתי.

יוחנן דנינו: אנחנו בעד שינוי התמהיל, אתה יודע.

חמד עמאר: השר התייחס לנושא הזה.

יוחאי וג'ימה: זה לגבי השיטור העירוני.

יוחאי וג'ימה: אבטחת ראשי רשויות – נכון להיום, מי שהגורם המנחה הוא המשטרה, מדור מאויימים.

יוחאי וג'ימה: אנחנו חושבים שהתקציב עצמו צריך להגיע למשטרה, המשטרה תעשה את הפיקוח והבקרה כגוף מנחה.

יוחאי וג'ימה: יש לנו בעיה אחרת שהתקציב לא קיים, הוא בחלקו קיים.

יוחאי וג'ימה: במשרד הפנים גוף אחד הוא הגוף שמנחה, הגוף השני מתקצב ורשויות קטנות מתקשות לעמוד בזה, שלא לדבר כבר על הפן הציבורי.

יוחאי וג'ימה: תקציב אבטחת מוסדות חינוך – כל שנה הסאגה חוזרת על עצמה.

יוחאי וג'ימה: המשטרה היא הגוף שמעביר את הכספים לרשויות המקומיות עבור אבטחת מוסדות חינוך.

יוחאי וג'ימה: 64% זה המשטרה, ו-36% זה הרשות המקומית.

יוחאי וג'ימה: נכון לעכשיו חצי שנה שבהם לא מועברים כספים, מדובר ב-100 מיליון שקל.

יוחאי וג'ימה: שבוע שעבר רק הועברו כספים של החצי שנה האחרונה, וכל שנה חוזר על עצמו.

יוחאי וג'ימה: אני מבקש ממך המפכ"ל לעשות איזשהו מנגנון מהיר ויעיל להעברת הכספים.

יוחאי וג'ימה: לגבי האלימות במגזר הערבי, אני רוצה לחזק - - -

מירי רגב: סליחה, מספיק, גמרנו.

מירי רגב: תודה.

מירי רגב: אני רק מבקשת שלגבי השיטור המקומי, אל תרחיב, יש לנו דיון בשבוע הבא.

מירי רגב: אתם תגיעו ויהיו שם נציגים של כל המשרדים כדי שנדבר על כל התמהיל, והאם הוא נכון, וכיצד אפשר לשפר את זה.

יוחנן דנינו: על השיטור העירוני כמו שאמרת, יהיה כאן הדיון, אבל אנחנו בעד שינוי התמהיל, והשר התייחס בוועדת כספים.

יוחנן דנינו: המטרה שלנו כאן היא לראות איך אנחנו עוזרים ליישובים החלשים יותר, הפחות חזקים כלכלית, ודווקא שם התמהיל מאוד מקשה, וזה יעלה כאן.

יוחנן דנינו: ואני מניח שהוועדה באמת תתמוך בשינוי הזה שיחזק את הפריפריה.

יוחנן דנינו: לגבי תקציב אבטחת מוסדות חינוך, אנחנו בסך הכול צינור, צריך להבין, הכסף עובר, המשטרה לא מחזיקה אצלה שום שקל.

יוחנן דנינו: אנחנו בסך הכול צינור להעברת הכספים מתקציב משרד החינוך, ותקציבים נוספים.

יוחנן דנינו: המטרה שלנו היא לראות שבאמת הכספים יעברו בזמן כדי שהמערך הגדול הזה, האדיר הזה, יוכל לתפקד וששנת הלימודים תיפתח כמו שצריך.

יוחנן דנינו: תמיד איכשהו זה מגיע, ואנחנו לא רוצים.

יוחנן דנינו: נושא הסוגיה של ראשי ערים מאויימים.

יוחנן דנינו: ראשי הערים המאויימים זו אחת הבעיות הגדולות שאנחנו מלווים אותם לאורך התקופה.

יוחנן דנינו: אני חושב שנבחר ציבור אסור שיפחד למלא את תפקידו.

יוחנן דנינו: אסור שנבחר ציבור יקום בבוקר ותהיה לו מורה, לא משנה מאיזה צד, לממש את ייעודו, למלא את תפקידו על פי דין.

יוחנן דנינו: ולכן, התפקיד שלנו זה לראות ולדאוג להבטחתו לביטחונו.

יוחנן דנינו: מה שאנחנו עושים בעצם ביחד, זה לראות איך במקומות שבהם יש צורך מעבירים תקציב.

יוחנן דנינו: מי שכרגע מרכז את הסוגיה, זה משרד הפנים, זה שר הפנים.

יוחנן דנינו: ברגע שיאושרו התקציבים, אני חושב שהבעייה תיפתר.

יוחנן דנינו: אנחנו היינו בעבר במקומות, למשל, היו איומים על שופטים, והדבר הזה לא היה כל כך מוסדר.

יוחנן דנינו: היום זה מוסדר בצורה טובה על ידי משמר בתי המשפט.

יוחנן דנינו: אנחנו מנחים, הם שומרים, וככה זה צריך להיות.

יוחנן דנינו: זה לא נכון שהגוף שמנחה הוא גם הגוף שישמור.

יוחנן דנינו: הפיצול הזה הוא פיצול טוב, וטוב שאנחנו נגיד מה צריך ברמה המקצועית הנקייה, והגוף שצריך לאבטח יהיה הגוף המקצועי המאבטח, אני חושב שכולם ייצאו נשכרים.

יוחנן דנינו: ללא ספק סוגיה שחייבים לטפל בה בהקדם, בעיקר הסוגיה התקציבית.

יוחנן דנינו: איך?

יוחנן דנינו: – מדובר ב-30 מיליון שקל זה מה שהוצג, דיברנו על זה גם בוועדת כספים, צריך שהדבר הזה יעבור מהר.

מירי רגב: תודה.

מירי רגב: חבר הכנסת עמר, לאחר מכן חבר הכנסת דב חנין.

חמד עמאר: גברתי היושבת ראש, אדוני המפכ"ל, אני קודם כל רוצה לברך אותך, על העשייה שאתם עושים, גם על שכר השוטרים שהיושבת ראש העלתה את הנושא, אני זוכר את זה מהקדנציה הקודמת, גם את הנושא הזה הצלחתם לשפר, אני מקווה שתשפרו עוד יותר.

חמד עמאר: אני רוצה גם לברך אותך בנושא אחר של שיתוף פעולה בין המשטרה להנהגה, לקהילה.

חמד עמאר: אני חש את זה, מכיר את זה בכמה אירועים שהייתי, ובאמת, ראייה חדשה שצריך ללכת ולפתח את הראייה הזאת.

חמד עמאר: גם בנושא ההשקעה, המשטרה משקיעה אורגנים, קראתם לזה אורגנים באזור ראמ"ה – אורגנים חדשים שנכנסו לראמ"ה, אני מקווה שזה יוריד לנו את האלימות שם בראמ"ה, את כל הרצח שקורה שם מדי פעם, תבורכו על הנושא הזה.

חמד עמאר: אני כאן עכשיו מתחיל עם הדברים האחרים.

חמד עמאר: קראתי לא מזמן באחד העיתונים על שימוש של שוטרים בנתונים ובפרטים שיש להם על האזרחים לשימושים פרטיים של החברים, לעצמם.

חמד עמאר: עשרות שהמשטרה עלתה עליהם, והביאו אותם בלי משמעת, ונאמר שם בכתבה שאף אחד לא חטף על זה כמו שצריך.

חמד עמאר: אם יש עשרות כאלה, בטוח שיש עוד מאות מקרים שהמשטרה לא עולה על זה – האם המשטרה עושה משהו בנדון, איך למנוע את זה שלא יהיה לנו – עכשיו הודיעה לי היושבת ראש שאני אהיה בביומטרי, זה גם מדבר על הנושא הזה.

חמד עמאר: דבר שני, תאונות דרכים, במיוחד במגזר הערבי.

חמד עמאר: אנחנו רואים עכשיו שיש ירידה בתאונות דרכים, במגזר הערבי יש עלייה, לעומת שבשנה שעברה הייתה ירידה במספר ההרוגים, אבל עכשיו יש כבר עלייה.

חמד עמאר: האכיפה של המשטרה בתוך היישובים, אני מכיר את כל הנתונים כיושב ראש השדולה, שרוב התאונות קורות מחוץ ליישובים.

חמד עמאר: אבל אתה לפעמים מפחד ליישוב ערבי, כי אתה יודע איך נוהגים שם ואיך משתוללים.

חמד עמאר: אכיפה מאסיבית צריכה להיות יותר שם למשטרה.

חמד עמאר: אמון הציבור, מה שהעלית, גם קראתי את זה, אני חושב שהיה איזה סקר של ירידה באמון הציבור במשטרה, לא להיפך, שיש עלייה.

חמד עמאר: אני מבקש להתייחס לסקר שהיה בעתון.

חמד עמאר: נושא אחרון שאני באמת רוצה להעלות אותו כאן, אני החלטתי שכבר אני מתחיל להעלות אותו.

חמד עמאר: אני לא יודע אם יש הוראה במשטרה בקשר לקצינים דרוזים.

חמד עמאר: גברתי היושבת ראש, לא התקדם קצין דרוזי אחד מדרגת רב פקד לסגן ניצב בחמש השנים האחרונות, יותר מחמש שנים.

חמד עמאר: סגן ניצב אחד יש בכל המשטרה דרוזי, שהיה לנו ניצב, היה לנו תתי ניצבים, היה לנו ניצבי משנה.

חמד עמאר: מה שאני הצלחתי לבדוק, אני רוצה לשאול, אני לא רוצה להיות בטוח שיש הוראה כזאת.

חמד עמאר: לעצור את הקידום של הקצינים ה דרוזים, ולא לאפשר להם את זה.

חמד עמאר: אני מקווה שאין דבר כזה במשטרה, כי יש לי סגן ניצב אחד, מרב פקד, לסגן ניצב, אף אחד לא מתקדם, ומסגן ניצב משנה אף אחד לא מתקדם, כי יש רק אחד.

חמד עמאר: אני מבקש לקבל תשובה אם יש הוראה כזאת, לעצור את הקידום של - - -

יוחנן דנינו: קודם כל נתחיל בעניין של שימוש שוטרים במאגרים.

יוחנן דנינו: אתם ודאי קראתם באחד העיתונים, אני מניח, על העניין שהעובדה שהמשטרה לא מקלה ראש בתופעה הזאת, והמשטרה ביוזמתה חיפשה את השוטרים האלה, מצאה אותם והעמידה אותם לדין בבית הדין למשמעת, כל הנתונים הם מבית הדין למשמעת של המשטרה.

יוחנן דנינו: אני אגלה לכם סוד איך זה הגיע.

יוחנן דנינו: אנחנו הכנסנו לתוך המערכות המשטרתיות, מה שנקרא, משטרה דיגיטלית, שתפקידה שכל מי שמוציא נתונים שלא במקום שבו הוא צריך לעשות את זה על פי החוק ועל פי הדין, אנחנו מקבלים את הנתונים האלה.

יוחנן דנינו: דרך הנתונים האלה אנחנו מייד פותחים בהליך משמעתי ואנחנו מטפלים בו.

יוחנן דנינו: כל מה שאתם ראיתם, זה טיפול משטרתי נחוש בתופעה הזאת.

מירי רגב: זה בא ביוזמת המשטרה?

מירי רגב: זאת אומרת, המשטרה זיהתה את התופעה, והיא בעצם טיפלה בה.

יוחנן דנינו: מי שיקרה טוב בכתבה, יראה שהמקור זה בכלל בית הדין למשמעת של המשטרה.

יוחנן דנינו: ברגע שאנחנו נתקלים בתופעה הזאת, אנחנו מטפלים בה בצורה נחושה.

יוחנן דנינו: צריך להבין, יש לנו הרבה מאוד מאגרים, יש לנו את מאגר הדי.

יוחנן דנינו: אן.

יוחנן דנינו: איי, ומאגר הזיהוי הפלילי, ומאגר המרשם הפלילי, והחכמה הגדולה שלנו זה לראות שאנחנו יודעים לטפל כראוי בכל האמצעים האבטחתיים שהמאגרים האלה לא השתמשו בהם לרעה, שאנחנו נשתמש בהם רק לצורך שהמחוקק קבע שהשתמשו בהם, וזה נמצא אצלנו בסדר עדיפות גבוה.

יוחנן דנינו: אני אומר את זה גם בהקשר של הדיונים על הביומטרי וכל הדיונים האחרים.

יוחנן דנינו: הסוגיה של תאונות דרכים במגזר הערבי, נגעת בסוגיה קשה, סימנו את זה כיעד.

יוחנן דנינו: שנה שעברה, אני מזכיר, ב-2011, 40% מההרוגים היו אזרחים ערביים ישראלים.

יוחנן דנינו: ב-2012, אחרי שכבר השקענו מאוד, ירדנו ל-31%, מ-40%.

יוחנן דנינו: אגב, בהרוגים, 50 הרוגים פחות במגזר הערבי ישראלי.

יוחנן דנינו: אני חושב שגם השנה, אני מקווה מאוד, שאנחנו נצליח.

יוחנן דנינו: יש לנו ירידה בהרוגים בכלל מתחילת שנה של בערך 10 הרוגים.

יוחנן דנינו: אני לא יודע להגיד לך כרגע את הפילוח בקרב הערביים, אבל אנחנו נבדוק את זה.

יוחנן דנינו: בכל מקרה לא הורדנו את זה מסדר היום.

יוחנן דנינו: צריך להבין, אחרי שאתה הורדת ירידה של 50 הרוגים זה הרבה יותר קשה לשמור על ההישג הזה ולהמשיך לרדת, אבל אנחנו נמשיך לטפל בזה.

יוחנן דנינו: הנושא של אמון הציבור, הסקר שראית וציינת בעיתון "הארץ", הוא פשוט הטעיה של הציבור, לא שום דבר אחר, ואין לי שום בעיה.

יוחנן דנינו: אגב, אם עיתון "הארץ" חושב אחרת, שיספר לנו מה כתבו להם באותו יום, סקר מכון "רן", שהוא צוטט שם, כתב לעיתון "הארץ" באותו יום של הפרסום, שעיתון "הארץ" הטעה את הקוראים, ופשוט הצר על כך שאסור היה לו להטעות אותם בדרך שבה הוא הטעה אותם.

יוחנן דנינו: הוא לקח משהו שמכון "רן" בכלל לא עושה, הוא לא בדק את אמון הציבור במשטרה.

יוחנן דנינו: אנחנו שיתפנו איתו פעולה, אנחנו פתחנו בפניו את הדלתות שלנו, אנחנו ביקשנו ממנו לעזור לנו להעלות את אמון הציבור במשטרה.

יוחנן דנינו: ומה מכון "רן" אמר, אתם רואים את המשולש הזה, אתם יודעים מה הוא אמר עליו – "סטייט אוף דה הארט", זה מה שהוא כתב שם, לא ראית את זה בכתבה כמובן.

יוחנן דנינו: אבל כן אני אמליץ בחום שתזמינו לכאן את מכון "רן" ויספר לכם על הסקר שעיתון "הארץ" דיווח עליו.

יוחנן דנינו: ההוראה בקשר לקצינים דרוזים - לא יקום ולא יהיה.

יוחנן דנינו: אנחנו בשנת 2013, הקידום והשיבוץ במשטרת ישראל הוא ענייני, אנחנו עושים את זה לפי כל השיקולים.

יוחנן דנינו: אני חושב שמאוד התקדמנו בתהליך השיבוץ והקידום של משטרת ישראל.

חמד עמאר: יותר מחמש שנים אחד לא קיבל דרגה מרב פקד לסגן ניצב.

יוחנן דנינו: אני שנתיים וחודשיים מפכ"ל, ואני קידמתי קצינים דרוזים, איך לא קידמתי?

חמד עמאר: אני מכיר, תן לי שם אחד של אחד שהתקדם מרב פקד לסגן ניצב - אני מעורב, תן אחד, העדה, אני מכיר כמו את כף היד.

יוחנן דנינו: הכול זה עניין של פוטנציאל.

יוחנן דנינו: תראו, אני נפגשתי עם נכבדים, ובזמנו הטענה הזאת עלתה.

יוחנן דנינו: אני אמרתי הכול זה פונקציה של פוטנציאל, אני מקדם מתוך מה שיש.

יוחנן דנינו: אם יש שם בתוך הקצינים פוטנציאל גדול, יהיו מתוכו כמובן קידומים.

יוחנן דנינו: אבל אני בכל מקרה מתכוון לעשות זומים מיוחד לאור האמירה הזאת, נבדוק האם באמת היה איזה משהו שהוא חריג.

יוחנן דנינו: אני כבר אומר, שלא רק שאין הוראה כזאת, אני מאוד מוקיר ומעריך את התרומה של העדה הדרוזית למשטרת ישראל ולביטחון המדינה בכלל.

מירי רגב: קודם כל היו פרסומים בכלי התקשורת שהופנו לשר הוט"פ, על כך שלא למנות את תת ניצב אפי ברכה לראש יח"א ובכל זאת החלטת למנות אותו, אני רוצה לדעת מדוע.

מירי רגב: יואל, טוב שנכנסת, כי בשאלה הזאת הייתי רוצה גם התייחסות השר.

מירי רגב: האם השר לבטחון פנים אישר את המינוי של תת ניצב אפי ברכה לראש יח"א, האם זה בכלל הגיע לשר, או שזה היה מינוי שמינה אותו רק המפכ"ל.

מירי רגב: דבר שני, אני ביקרתי השבוע בכותל הקטן.

מירי רגב: קודם כל התרשמתי מאוד מפעילות המשטרה, בוודאי לאור השנים שעברו.

מירי רגב: עיריית ירושלים הודיעה לי שהיא הקצת תקציב לטובת ניקוי האזור שהוא מלא באבנים ובפסולת שנמצא על הכותל, ומי שבעצם לא מאשר את זה, זה המשטרה.

מירי רגב: הודיעו לי מהמשטרה שהם לא מאשרים את זה משום שיש כאן החלטה מדינית.

מירי רגב: בדקתי את זה עם הגורמים המדיניים בלשכת ראש הממשלה, אין שום החלטה מדינית לא לפנות את האשפה שנמצאת סמוך לכותל.

מירי רגב: האם תוכל לתת לי תשובה אם זה החלטה של המשטרה או שזה שייך לקטע המדיני.

מירי רגב: דבר נוסף הוא, לצערי, אתמול בערב ט' באב, יהודים לא יכלו לעלות להתפלל בהר הבית, בעוד המוסלמים מתפללים בכל מקום שקדוש להם, בחגים שלהם.

מירי רגב: אני חושבת שזו אוזלת ידה של המשטרה לא לאפשר ליהודים להתפלל במקומות הקדושים שלהם.

מירי רגב: לא הייתה ועדת הפנים, ולא הייתה מירי רגב.

מירי רגב: עלו אזרחים - - -

פיני שיף: היו כמויות גדולות - - -

מירי רגב: אני לא צריכה עזרה מהקהל.

מירי רגב: היו אזרחים שביקשו לעלות להר הבית להתפלל.

מירי רגב: הייתם צריכים להקצות כוחות גדולים יותר, ולאפשר גם ליהודים להתפלל בהר הבית.

מירי רגב: הדבר האחרון, מדוע המשטרה מסרבת לפנות את בית הכנסת בסילוואן למרות שיש החלטה של בית המשפט לעניין הזה.

מירי רגב: יש לי עוד הרבה שאלות, אבל אני משאירה את זה לדיון הבא.

יוחנן דנינו: אני שיבחתי בפתח הדברים את הוועדה ואת עשייתה ואת מעורבותה, ואת התעניינותה בנושאים שבאמת בעבר לא תמיד התייחסו עליהם, ואני מברך על כך.

יוחנן דנינו: קודם כל, כל סוגיית הקידום והשיבוץ במשטרת ישראל היא מסודרת והיא על פי החוק.

יוחנן דנינו: אני מאחל לכלל הגופים הציבוריים במדינת ישראל שהתנהלו בסוגיית השיבוץ והקידום כמו במשטרת ישראל.

יוחנן דנינו: אני חושב שאנחנו דוגמה ומופת לאיך מקדמים את הראויים ואת הקצינים הראויים, ואת המפקדים הראויים לתפקידים במשטרת ישראל.

יוחנן דנינו: הקצין שפירטת קודם, תת ניצב אפרים ברכה, הוא קצין מוכשר, אחד מהיותר מוכשרים שיש לנו.

יוחנן דנינו: קצין מנוסה בתחום, מקצוען בתחום החקירות.

יוחנן דנינו: המינוי שלו היה תקין ומסודר, ואני המלצתי לשר והשר אישר.

יוחנן דנינו: אין פטנטים שאני ממנה לבד, והשר ממנה לבד, הכול פועל על פי החוק.

יוחנן דנינו: אני ממליץ לפני השר, השר יכול לאשר, יכול לא לאשר.

יוחנן דנינו: השר מאשר, מהרגע שהשר מאשר, המינוי יוצא לדרך, וכך נעשה גם במקרה הזה.

יוחנן דנינו: לגבי הסוגיות שהעלית שקשורות לירושלים ולהר הבית.

יוחנן דנינו: הר הבית הוא אחד מהמקומות היותר רגישים במדינת ישראל.

יוחנן דנינו: הוא אחד מהנושאים היותר רגישים בכלל בתחום האחריות של הטיפול המשטרתי.

יוחנן דנינו: משטרת ישראל המונה על הביטחון של כל אנשים שמגיעים להר הבית מכל הדתות, מכל הזרמים, מכל הגופים, מטרתנו היא שכל אחד יבוא, התפלל, יבקר יעשה מה שהוא רוצה לעשות שם ויחזור הביתה בשלום - זה תפקידנו.

יוחנן דנינו: נכון, ברוב המקרים אנחנו מצליחים, ובמרבית השנה אנחנו מצליחים לאפשר את מה שאמרתי קודם כל הזמן.

יוחנן דנינו: יש מצבים שבהם המספרים הם כאלה גדולים שבשלב מסוים היכולת שלך להחזיר כל אחד הביתה בשלום, אם תאפשר לכל אחד לעשות כל מה שהוא רוצה, היא פשוט כמעט בלתי אפשרית.

יוחנן דנינו: ואז אתה עושה הערכת מצב נקודתית – זה מה שעושה מפקד מחוז ירושלים יחד עם מפקד המקומות הקדושים קבוע.

יוחנן דנינו: בכלל, נושא הר הבית זה אחד מהנושאים שאני כמפכ"ל נותן לו המון קשב.

יוחנן דנינו: תבואי ביום שישי, תמצאי אותי שם.

יוחנן דנינו: למה?

יוחנן דנינו: כי בימי הרמאדן ביום שישי אני נמצא שם.

יוחנן דנינו: למה?

יוחנן דנינו: לא כי אני מתפלל ברמאדן, אלא כי ביום שישי יש שם מאות אלפי מתפללים.

יוחנן דנינו: וכשיש מאות אלפי מתפללים, תפקידנו לוודא שכולם יחזרו הביתה בשלום, והדבר הזה לפעמים מחייב אותנו לנקוט באמצעים.

מירי רגב: והאמצעים הם להגביל את היהודים, לא את המוסלמים, רק את היהודים מלעלות להר הבית.

מירי רגב: בט' באב אני שואלת האם יהודיות יכולות לבוא ולהתפלל.

נחמן שי: זה לא פעם הראשונה, זה כבר מסורת - אתם רוצים גם שריפה בהר הבית?

יוחנן דנינו: אנחנו בשנה שעברה, ולאורך השנה הזאת - חבר הכנסת נחמן שי, אני רוצה לומר, זו אחת מהאמירות שאני שומע אותן יותר מפעם אחת – מגבילים רק יהודים.

יוחנן דנינו: אם תבדקו טוב לאורך כל השנה, אנחנו הגבלנו את העלייה של מוסלמים להתפלל בהר הבית יותר מפעם אחת במספרים גדולים בתקופת הרמאדן.

יוחנן דנינו: אנחנו קוראים לזה דילול, מה זה דילול?

יוחנן דנינו: זה הגבלת כניסה במספרים של עשרות אלפים, ומאות אלפים.

יוחנן דנינו: אנחנו עושים את זה בכל מקום מאותם שיקולים.

יוחנן דנינו: השיקולים הם לא קשורים לעדה ולא קשורים לדת, הם קשורים לביטחון אישי.

יוחנן דנינו: אגב, תשימו לב מתי קיבלנו את החלטת הסגירה.

יוחנן דנינו: רק אחרי שראינו מה קורה על ההר, רק אחרי שראינו מה מחכה שם למעלה, מה מתכננים מי שמתכנן.

יוחנן דנינו: והייתה כאן תכנית לפגוע ביהודים על הר הבית, אנחנו לא נאפשר את זה.

יוחנן דנינו: אנחנו לא נאפשר את זה.

יוחנן דנינו: אם זה אומר שזה מחייב אותנו לסגור את ההר לתקופה מסויימת, אנחנו עושים את זה.

מירי רגב: מה עם הכותל הקטן, למה אתה לא מאפשר לעיריית ירושלים לפנות את האשפה ואת הזבל?

יוחנן דנינו: בקשר לכותל הקטן אנחנו בקשר בעניין הזה כבר תקופה ארוכה.

יוחנן דנינו: התעסק עם זה גם השר ארדן, נדמה לי, כשר בתפקיד הקודם שלו.

יוחנן דנינו: ראש עיריית ירושלים, מתעסקים עם זה הדרג המדיני.

יוחנן דנינו: אני לא יודע על בסיס מה נאמר שהדרג המדיני לא בעניין.

יוחנן דנינו: הדרג המדיני, כל מה שקשור - - -

מירי רגב: הוא לא מנע מכם לפנות את האשפה בכותל הקטן.

יוחנן דנינו: אנחנו מתואמים בכל מהלך שאנחנו עושים בהר הבית ובירושלים עם הדרג המדיני, בכל מהלך.

מירי רגב: זאת אומרת, מה שאתה אומר, שפינוי האי פינוי האשפה שנמצא על הכותל הקטן הוא כתוצאה מזה שהממשלה לא מאשרת לכם לפנות את זה?

יוחנן דנינו: בוא נשים את הדברים.

יוחנן דנינו: לא כל דבר בא להחלטת ממשלה.

יוחנן דנינו: כשאני אומר דרג מדיני, זה השר לבטחון פנים, זה הממשלה, זה ראש הממשלה, וכמובן כל מי שתלוי בנושא, כל מי שקשור בנושא, המשרד הממשלתי שקשור בנושא.

יוחנן דנינו: יש לנו כל נושא שהוא קשור להר הבית, או לירושלים.

יוחנן דנינו: הכותל הקטן הוא מאוד סמוך להר הבית, לכן כל הדברים שאמרתי רלבנטיים גם לכותל הקטן.

מירי רגב: לגבי סילוואן.

יוחנן דנינו: גם זה סוגיה שכרגע היא נמצאת בבית המשפט.

יוחנן דנינו: היועץ המשפטי לממשלה הצטרך - - -

מירי רגב: רק שתדע, שסגן שר החוץ עלה היום להר הבית והוא גורש משם.

מירי רגב: היה חבר הכנסת אלקין, אבל זה פורסם היום ברשת ב', אבל מן הסתם נעביר את זה - -

נחמן שי: מה זה גורש, הכול כבר גירוש במדינה הזאת?

נחמן שי: המשטרה החליטה שהוא לא צריך להיכנס, הוא לא ייכנס.

מירי רגב: סילוואן.

יוחנן דנינו: את מדברת על בית הכנסת, אז זה נמצא כרגע בהליך משפטי.

מירי רגב: מה זאת אומרת הליך משפטי?

מירי רגב: בית המשפט קבע שצריך לפנות את אותם - - -

יוחנן דנינו: נדמה לי שיש דיון קבוע - - -

יואב תלם: נקבע דיון, נדמה לי, לחודש הבא, והיועץ המשפטי הודיע למפכ"ל על ההתייצבות - - -

יוחנן דנינו: היועץ המשפטי הוא זה שייצג את מדינת ישראל שם בהליך הזה, ונקבע דיון, ואנחנו נמתין.

מירי רגב: זאת אומרת, שאין החלטה של בית משפט לפנות את סילוואן או יש החלטה של בית משפט לפנות ואתם לא מבצעים אותה.

מירי רגב: אני רוצה לשמוע מהיועץ המשפטי.

יואב תלם: גברתי, בית המשפט לפי מה שאני יודע בהליכי הוצאה לפועל ורשמות זימן דיון, כדי שהמדינה תציג שם את עמדתה לגבי מועד ביצוע הפינוי.

מירי רגב: זאת אומרת שיש החלטה של בית המשפט לפנות.

מירי רגב: כרגע המשטרה מתעכבת בפינוי, היא הולכת להתייעץ על כך עם היועץ המשפטי לממשלה.

מירי רגב: אני מבינה נכון את העניין.

יוחנן דנינו: לא, ממש לא.

יוחנן דנינו: ברגע שיש החלטות משיפוטיות, בית המשפט הוא בסופו של דבר מחליט.

יוחנן דנינו: ברגע שההחלטה של בית המשפט היא סופית, אנחנו יכולים, אם אנחנו רוצים לערער, אנחנו יכולים להגיע עד בג"צ, וגם אנחנו צד.

יוחנן דנינו: אם אנחנו סבורים שההחלטה היא שגויה, יש הליכים במדינת ישראל, אנחנו מגיעים לאן שצריך.

מירי רגב: בעצם, אתם מערערים על החלטת בית המשפט.

יוחנן דנינו: אנחנו לא מערערים, אנחנו נוקטים בכל ההליכים החוקיים והמשפטיים כדי שאנחנו בסופו של תהליך נמשיך לשמור על החוק והסדר והביטחון האישי של התושבים באזור.

מירי רגב: הבנתי, חוק וסדר לתושבים באזור ופינוי של ערבים מבית סילוואן.

מירי רגב: אבל כשמדברים על חוק וסדר של פינוי יהודים ממקומות מסוימים, אין כאן שמירה על חוק וסדר, לא אמרת את זה, אבל אני מפרשת את זה.

יוחנן דנינו: אני ממש לא מקבל את זה.

נחמן שי: למה את מנסה לעשות אותם משטרה פוליטית?

נחמן שי: אפשר להגיד כל מיני דברים על משטרת ישראל.

מירי רגב: נחמן, יש כאן החלטה - - -

נחמן שי: זה לא משטרה פוליטית, אל - - -

מירי רגב: יש כאן החלטה של בית משפט לפנות פולשים מבית כנסת, החלטה שכבר ניתנה על זה בית משפט, והיא לא ממומשת, אני מבינה שזה עובר עכשיו ליועץ המשפטי לממשלה.

מירי רגב: נעביר את השאלה אליו, לא נראה לי הגיוני שכאשר יש החלטה של בית משפט לפנות פולשים מסילוואן, הולכים לערער על זה.

מירי רגב: אבל בסדר, הבנתי שזה יכול להיות - - -

יוחנן דנינו: אני לא מבין, קודם כל אני מוחה.

יוחנן דנינו: אני חושב שכל הנסיון להראות שיש פה אפליה - - -

מירי רגב: אין פה אפליה.

מירי רגב: אני רק אומרת שכאשר מחליטים לפנות, צריך לפנות.

נחמן שי: זה לא משטרה פוליטית, מירי, את נואמת כל ישיבה שיש רק משטרה אחת ושצריך לשמור עליה.

נחמן שי: עכשיו בכל הכוח את מנסה לשכנע אותנו זה משטרה פוליטית, יש לי טענות למשטרה, אבל התפקוד המבצעי שלהם - - -

מירי רגב: לא, אני עדיין אומרת שיש משטרה אחת, וצריך לשמור עליה, ולהעלות את שכר השוטרים, ואני גם אגיד את זה בסיום דבריי.

מירי רגב: ועם זאת, אני חושבת שאם יש החלטה של בית משפט לפנות פולשים מסילוואן, צריך לפנות אותם, חוק הוא חוק.

מירי רגב: אבל לא נרחיב.

נחמן שי: אבל אני מניח שיש סיבות למה המשטרה לא פועל, זה לא גחמות של המפכ"ל.

מירי רגב: יש סיבות, ועם זאת אני רוצה להבין מה הסיבות שבעטיין מחליטים לא לפנות, אבל בית המשפט יחליט.

דב חנין: אבל יש ערעור, רק אותך יפנו מהבית?

יוחנן דנינו: סגן שר החוץ סייר היום בהר הבית למשך קרוב לשעה - - -

מירי רגב: אז הוא לא גורש.

מירי רגב: יש טעות בפרסום.

נחמן שי: הוא יכול להתפנות - - -

יוחנן דנינו: אני חושב שביקור של שעה בהר הבית הוא מכובד לכל הדעות.

מירי רגב: מכובד?

מירי רגב: הלוואי ויאפשרו לוועדת הפנים שאחראית על המקומות הקדושים לראות בעיניים את מה שמגיע לנו ולסייר בהר הבית שעה, אני מקווה שזה יקרה במושב הבא, בעזרת השם, והמשטרה תאשר לנו לעלות להר הבית כפי שאנחנו ראויים שיהיה ועדת פנים שאחראית על המקומות הקדושים.

מירי רגב: חבר הכנסת דב חנין, בבקשה.

דב חנין: תודה גברתי היושבת ראש, חמישה מברקים בזמן הקצר שיש לנו.

דב חנין: הדבר הראשון, אני מברך את נציגת ארגון נשות השוטרים, הגברת אושרה אסף.

אושרה אסף: לא נשות השוטרים, אל תעז.

מירי רגב: סליחה, ארגון השוטרים.

דב חנין: ארגון השוטרים, זכויות השוטרים, יותר טוב?

אושרה אסף: בעמל רב ובהתנדבות ללא שכר.

דב חנין: כל הכבוד, ואנחנו כולנו, גברתי היושבת ראש, צריכים לעמוד לצידם של השוטרים כדי שיהיו להם תנאי עבודה ראויים, יהיה להם תנאי שכר ראויים.

דב חנין: אני שמעתי על האיומים האחרונים על תנאי שכרם וההצמדה של שוטרים.

דב חנין: אני חושב שאנחנו צריכים לקיים בנושא הזה דיון.

דב חנין: הועלה נושא הנשק באוכלוסייה הערבית.

דב חנין: אדוני המפכ"ל, הגיע הזמן להחליף גישה בנושא הזה.

דב חנין: אי אפשר להשלים ממצב שבו לאנשים ישנם טילים בבית, אני לא מדבר על אקדח, אני מדבר על טילים.

דב חנין: הציבור לא רוצה נשק, הציבור הערבי לא רוצה נשק.

דב חנין: הנהגת הציבור הערבי מוכנה לשתף פעולה, ורוצה לשתף פעולה עם המשטרה במהלך גדול של איסוף כל הנשק הבלתי חוקי מהאוכלוסייה הערבית.

דב חנין: אני מציע, אדוני המפכ"ל, שתיזום פגישה עם הנהגת האוכלוסייה הערבית, כי הסוגיה הזאת פשוט הפכה לאסון אחד גדול.

דב חנין: באותו הקשר ישנן טענות מאוד קשות על עבודת המשטרה בנושא אלימות נגד נשים, שוב בכלל, אבל גם באוכלוסייה הערבית בפרט.

דב חנין: אני מציע שגם בנושא הזה אולי בישיבת ההמשך עם המפכ"ל אנחנו נעלה את הטענות ונקבל תשובות קונקרטיות.

דב חנין: אם כבר אני מדבר על נושאים בעייתיים כאלה.

דב חנין: עולה פה בוועדה בכמה וכמה דיונים הנושא של מה שמתרחש בשכונות דרום תל אביב, מבחינת תחושת חוסר הביטחון של האנשים.

דב חנין: אגב, במיוחד של נשים, וגם בנושא הזה צריכה להיעשות עבודה מאוד רצינית.

דב חנין: אני יודע, אדוני המפכ"ל, זה של המשטרה, או בעיה של מדיניות כוללת, והמשטרה תמיד צריכה לספוג כל מיני ריקושטים מבעיות שהן לא שייכות אליה, אבל עדיין יש פה נושא שמחייב טיפול, ומחייב תשומת לב מאוד מיוחדת.

דב חנין: נקודה אחרונה, נושא ההתייחסות להפגנות ומפגינים.

דב חנין: אני רוצה להתחיל דווקא בתגובה חיובית.

דב חנין: בחודש מאי נעשתה הפגנת מחאה חברתית גדולה בתל אביב, היא נעשתה בלי תיאום מוקדם עם המשטרה.

דב חנין: אבל בתבונה רבה המשטרה, וסגל הפיקוד הבכיר במרחב ירקון, ובמחוז תל אביב, הבינו שאת האירוע הזה צריך להכיל.

דב חנין: היה אירוע, מפגינים צעדו לאורך חצי לילה ברחובות העיר, וצירים נחסמו, אבל אנשים מחו, וזה עבר בשקט, לא היו מעצרים, לא היו טענות, הכול עברה בצורה טובה.

דב חנין: לעומת זאת, ישנם מצבים שבהם המשטרה עדיין מתנהגת בצורה מאוד כוחנית מול הפגנות ומחאות.

דב חנין: אתמול היו הפגנות מחאה של הציבור הערבי.

דב חנין: אני קיבלתי הרבה תלונות על התנהגות מאוד כוחנית של המשטרה, נכון, שחסמו ציר, אז חסמו ציר, כמו בתל אביב, חוסמים ציר לרבע שעה, עשר דקות, זה קורה, זה חלק מהמציאות.

דב חנין: לפעמים עדיף ונכון להכיל את זה, ולא צריך מייד לפגוע במפגינים ולעצור אותם בצורה כל כך כוחנית.

דב חנין: ועדיין המשטרה גם מהמפגינים בתל אביב מתנהלת בצורה מעוררת תמיהה.

דב חנין: יש למשל את המשפט של דפני ליף, שמתנהל הרבה מאוד זמן, זו תביעה משטרתית, לכן אני מעלה את זה כאן.

דב חנין: ואני שומע שכל הגורמים שמעורבים במשפט, לא מצליחים להבין למה המשטרה מתעקשת לנהל תיק נגד דפני ליף - - -

דב חנין: בפרשה שבה מעצרה של דפני ליף, מעצרה הכוחני של דפני ליף צולם, תועד, קיים ברשת, לא צריך אפילו לחפש חיפושים מיותרים כדי לראות את כל שלבי המעצר הזה מתחילתו ועד סופו.

דב חנין: זו דוגמה לתיק שראוי למשטרה להגיד – בדקנו, חשבנו, אנחנו מבטלים את המהלך המוטעה והשגוי הזה.

תמר זנדברג: גברתי, אני יכולה להוסיף.

תמר זנדברג: שתי שאלות קצרות.

תמר זנדברג: אחת בהצטרף לסייפא של דבריו של חבר הכנסת דב חנין בנושא האלימות המשטרתית.

תמר זנדברג: קודם כל אני מבקשת התייחסות לכמה דיווחים על אלימות קשה, כולל שימוש במג"ב, משמר הגבול, שנשאלת השאלה, מה לו בהפגנות אזרחיות בתוך גבולי המדינה.

תמר זנדברג: גם אני רוצה להדגיש, חבר הכנסת דב חנין דיבר על הפגנה במאי.

תמר זנדברג: אני רוצה דווקא לטובה את ההפגנה במוצאי שבת האחרונה, שהיה צעדה על איילון כולל חסימה של הציר הזה ושל עוד כמה צירים, זה היה בסדר גמור, בלי שום בעיה.

תמר זנדברג: השאלה שלי ממש קונקרטית, ואני מבקשת עליה תשובה, מהי המדינות, מתי היד הקשה, ומתי האפשרות הדמוקרטית להפגין.

תמר זנדברג: זה נכון, קיימנו כאן דיון בוועדה בנושא האלימות המשטרתית, ועלו טענות משמאל, מימין, גם על אלימות וגם על התלונות למח"ש גם בנושא של הטרדות מיניות של שוטרים וכו'.

תמר זנדברג: הייתה איזושהי תחושה מצד נציגי המשטרה, שאם זה עולה משמאל וימין זה בסדר.

תמר זנדברג: ואני אומרת בדיוק להיפך, זה תמיד מגיע מהשוליים הפוליטיים, וההקפדה של המשטרה צריכה להיות על הדמוקרטיה לכל הקצוות הפוליטיים.

תמר זנדברג: עולה תחושה שיש מקרים שבהם הפגנות נענות ביד קשה מאוד לפעמים, ויש מקרים שאותן קבוצות, ופתאום כאילו הכול בסדר, זה מההפגנות בדרך כלל השקטות יותר, שגם מתפזרות לאחר מכן הביתה, ולא הולכות להליכים משפטיים מיותרים וכו.

תמר זנדברג: אם אפשר התייחסות ממש ספציפית לזה.

תמר זנדברג: נושא שני ואחרון - בנושא עבירות המין.

תמר זנדברג: ספציפית במה שנקרא נלוות לזנות, שזה הפעלת בית בושת, סרסרות וכו'.

תמר זנדברג: היינו בשבוע שעבר בסיור עם מפקד מחוז תל אביב.

תמר זנדברג: גם קיימנו על זה דיון בוועדה, וגם סיירנו בשטח, ושמענו דברים שלי היו מאוד קשים לשמוע.

תמר זנדברג: בסידרת הטלוויזיה הסמויה יש פרק שבו הם מייסדים אזור שנקרא אמסטרדם, איזור שבו הסחר בסמים הוא כביכול מותר, בהסכמה כביכול שבשתיקה מצד המשטרה.

תמר זנדברג: כאן עלתה תחושה, שבנושא עבירות, מה שנקרא הנלוות לזנות, ואני רוצה לשמוע האם זה בגלל מדיניות של משרד המשפטים, של היועץ המשפטי, של חוסר הגשת כתבי אישום, זה חשוב מאוד, אני בטוחה שהמפכ"ל יודע על מה אני מדברת.

תמר זנדברג: מהי מדיניות האכיפה כלפי העבירות האלה?

תמר זנדברג: האם זה נכון שיש הימנעות מאכיפה של עבירות הפעלת בית בושת, במקרים מסוימים גם סרסרות, מתוך איזושהי תחושה שאולי לא יוגשו כתבי אישום, או שאולי העבירות האלה לא מספיק חמורות, כאשר אין עבירות נלוות של מטרדים ועבירות אחרות, ולמעשה, בפועל, המדיניות הזאת יוצרת איזושהי, נקרא לזה אם לא לגליזציה, לפחות אי הלבנה של עבירות חמורות שהן קשות מאוד כלפי נשים, ואנשים, הגם שלא עבירות סחר ועבירות אחרות.

מירי רגב: בבקשה נחמן שי.

נחמן שי: אני דוחה את הדברים של יושבת ראש הוועדה לעניין קונטציות פוליטיות לפעולת המשטרה.

מירי רגב: לא אמרתי את זה, מה שמשתמע זה בעיה שלכם, אבל אני אגיד את זה פה.

נחמן שי: חברת הכנסת מירי רגב, זה משתמע, ולכן כדאי להבהיר את זה.

נחמן שי: יכול להיות שיש כשלים או מחדלים או בעיות מבצעיות למשטרה, זה סביר וזה אפשרי.

נחמן שי: אני לא חושב שאפשר לייחס למשטרה נטיות פוליטיות במדינת ישראל.

מירי רגב: לא ייחסתי נטיות פוליטיות ואל תכניס לי מלים לפה.

מירי רגב: אני אבהיר למה התכוונתי.

נחמן שי: ניהלנו איזשהו דיאלוג בנושא צווי איסור פרסום, רציתי לדעת, אני מבין שהכנתם איזשהו נוהל, והפעלתם איזשהו נוהל.

נחמן שי: האם ירד מספר צווי הפרסום?

נחמן שי: האם השטח מבין את החומרה שבהוצאת צווים כאלה?

מירי רגב: הייתה חקיקה כזאת, אתה יזמת איזה חקיקה.

נחמן שי: אני יזמתי חקיקה, כי המפכ"ל אמר שהמשטרה מקדמת נהלים פנימיים.

מירי רגב: היא מעבירה את זה בתקנות של המשטרה?

נחמן שי: כן, בנהלים פנימיים זה מבוסס על איזושהי ועדה ציבורית שהייתה בעניין.

נחמן שי: רציתי לדעת מה המצב כיום, והאם באמת זה ירד לשטח, והדרגים שכפופים לך מבינים את המשמעות של – אצבע קלה בתחום הזה.

נחמן שי: תודה.

יוחנן דנינו: אני אענה בסדר, לא לפי הסדר של השאלות כדי שנוכל להכיל את כל השאלות.

יוחנן דנינו: אני אתחיל בעניין של חופש ביטוי ומדיניות המשטרה בכל מה שקשור למחאות ולחופש הביטוי.

יוחנן דנינו: אני חושב שאנחנו דוגמה ומופת למשטרות בעולם הנאור והדמוקרטי ולדמוקרטיות, בדרך שבה אנחנו מאפשרים את חופש הביטוי במדינת ישראל.

יוחנן דנינו: אני נתתי את הדוגמה הזאת לא מזמן באחד מהכנסים הבינלאומיים כשדיברנו על סוף שנת 2011, כשהתחילו, מה שקרוי המחאות החברתיות בהיקפים גדולים, מדברים על עשרות אלפים, בחלק מהמקומות מאות אלפים.

יוחנן דנינו: תראו איך משטרת ישראל פעלה אז - אגב, אני באותה תקופה כבר הייתי מפכ"ל, ואותה משטרה, אי אפשר לבוא ולהאשים אותנו במדיניות הזו או האחרת.

יוחנן דנינו: אני חושב שזאת הייתה תעודת כבוד למדינת ישראל, תעודת כבוד למשטרת ישראל, תעודת כבוד לכולם.

תמר זנדברג: זה מאוד נכון, ב-2012-2013 המדיניות - - -

מירי רגב: תמר, תני לו לענות בבקשה.

יוחנן דנינו: אני אבהיר.

יוחנן דנינו: אנחנו לא שינינו שום מדיניות, אותן הנחיות שהיו ב-2011, הן תקפות היום.

יוחנן דנינו: אותן הנחיות, אגב, אני חתום עליהן, זה אותן הנחיות, לא שינינו בהן כלום.

יוחנן דנינו: מה כן קרה?

יוחנן דנינו: אני ממליץ שתבואו ותגיעו לאירועים, תראו את ההבדלים בין האירועים בחלק מהאירועים.

יוחנן דנינו: בחלק מהאירועים היום המספר הוא קטן, הוא מספר שמראש המשטרה באירועים הגדולים שהיו אז, היא בכלל לא הייתה אישו.

יוחנן דנינו: אתם יודעים מה, חוץ מללחוץ ידיים, לחלק עם הפרחים, ולהגיד, שוטר אתה שווה יותר, או להגיד צריכים להעלות את שכר השוטרים, או להגיד צריך יותר שוטרים ברחובות, אלה הדברים ששמענו אז.

יוחנן דנינו: לא היה שום חיכוך עם שוטרים.

יוחנן דנינו: לא באו בכלל לחלק של מגע עם שוטרים.

יוחנן דנינו: השוטר היה שם כדי לשמור על ביטחון המפגינים, וזה תפקידנו.

יוחנן דנינו: ועמדו בהנחיות שסוכמו מראש, מתי חוסמים, אגב, אנחנו חוסמים צירים.

יוחנן דנינו: אין מדיניות שלא חוסמים צירים.

יוחנן דנינו: אנחנו חוסמים צירים במקום שבו אנחנו מתאמים את זה מראש.

יוחנן דנינו: אנחנו מתאמים, אנחנו אומרים חבר'ה, הרי מה זה חסימת ציר, אתה פוגע באוכלוסייה רחבה מאוד שרוצה להשתמש בציר.

יוחנן דנינו: מה זה לחסום את ציר איילון?

יוחנן דנינו: תסתכלו כמה אזרחים משתמשים.

יוחנן דנינו: אני אביא לכם סיפורים של מה זה עושה למסכן שהוא בדרך לבית החולים, שהוא תקוע שם בפקק, ואף אחד לא יכול לעזור לו, כולל משטרת ישראל, כי הוא שם תקוע באיילון.

יוחנן דנינו: אמרתי, התפקיד שלנו זה לאזן בין אינטרסים.

יוחנן דנינו: התפקיד שלנו זה לאפשר את חופש הביטוי, אבל מצד שני, לא לייצר מצבים שזה גזרות שהן קשות מאוד על הציבור הרחב.

יוחנן דנינו: וזו בעצם המדיניות, יש כאן הפעלת שכל ישר ושיקול דעת.

יוחנן דנינו: כשאתה מתאם מראש, ואתה עומד בסיכומים, בדרך כלל זה מסתיים על הצד הטוב.

יוחנן דנינו: ברגע שמתחילה השתוללות, מפרים את הסיכומים, הולכים לחסום צירים שמראש לא תואמו שהם ייחסמו, משטרת ישראל צריכה גם לשמור על החוק ועל הסדר.

יוחנן דנינו: אני אמרתי, אנחנו נאפשר חופש ביטוי כל עוד זה נעשה במסגרת שלטון החוק והחוק והסדר.

יוחנן דנינו: הדבר השני, זה העניין הזה שמאשימים חדשות לבקרים את המשטרה באלימות יתר, בשימוש בהטרדה מינית.

יוחנן דנינו: הייתה כאן חברת כנסת, שאמרה, שהמשטרה משתמשת בהטרדות מיניות ככלי.

יוחנן דנינו: אני אומר לכם זה לא רק מקומם, זה בעיניי חוסר אחריות של נבחר ציבור שמעז להגיד משפטים כאלה.

יוחנן דנינו: זה לא קשור לפרשנות או לדעה.

יוחנן דנינו: זה כבר עניין של אמירה שהיא עובדתית.

יוחנן דנינו: אני הגדרתי אותה קשקוש, כי אתם יודעים מה, יש מלים יותר בוטות.

יוחנן דנינו: אבל אני השתמשתי במלה הכי בוטה שחשבתי שנכון פומבית להגיד אותה.

יוחנן דנינו: זה פשוט לא מציאותי, אין דברים כאלה במשטרת ישראל.

יוחנן דנינו: יש לנו 30 אלף שוטרים, ו-35 אלף מתנדבים, עושים מלאכת קודש, צריך לבוא להיצמד, לראות את העבודה היומית שלהם, לראות מה קורה שם.

יוחנן דנינו: שוטר שיושב מהבוקר מוצף בהפגנה, בשמש הקופחת, וזו מלאכתו.

יוחנן דנינו: אבל לבוא ולהגיד שהוא משתמש בהטרדות מיניות כללי - אם שוטר הפר את החוק, אנחנו מטפלים בו.

יוחנן דנינו: אני חושב שגם כאן, אנחנו דוגמה לאיך לטפל במי שעובר על החוק.

יוחנן דנינו: אם תסתכלו טוב, אתם תראו שכל תחנת משטרה נמדדת היום במספר תלונות הציבור נגדה, כולל השימוש בכוח, הם מקבלים על זה ציון.

יוחנן דנינו: אם תסתכלו טוב, ב-2012, חלק מהציון של היחידה, מה שעכשיו מזוהה שם, זה תלונות על שימוש בכוח כנגד היחידה.

יוחנן דנינו: ב-2012, רוב יחידות משטרת ישראל קיבלו את הציון המקסימלי, כי הייתה להם ירידה בתלונות על שימוש בכוח.

יוחנן דנינו: אנחנו שמנו את זה בסדר עדיפות מאוד מרכזי.

יוחנן דנינו: והדבר הזה אנחנו החלטנו שנכון לטפל בו, שמנו אותו במקום חשוב ומרכזי, ואני חושב שאנחנו מטפלים בעניין הזה בצורה נחושה.

יוחנן דנינו: שנה שעברה היה מספר שיא בפיטורי שוטרים.

יוחנן דנינו: אני פיטרתי 88 שוטרים וקצינים ממשטרת ישראל, מספר שלא היה אף פעם.

יוחנן דנינו: ואני אומר באותה נשימה שאני מגן על השוטרים, ועל ה-30 אלף שוטרים, מישהו, אני הגדרתי אותו "עשבים שוטים", אנחנו לא נאפשר לו להיות בארגון.

יוחנן דנינו: אגב, כל השוטרים היו חותמים על הפיטורים האלה, כי זה גורם להם נזק לא פחות.

יוחנן דנינו: אני אומר שבעניין הזה חשוב לשים את הדברים על השולחן.

יוחנן דנינו: נושא הנשק באוכלוסייה הערבית – אי אפשר, בצדק, באים אלינו בדרישה, קוראים לזה לאסוף את הנשק הבלתי חוקי.

יוחנן דנינו: אמרתי, זה נשמע נורא פסטורלי האיסוף הזה, כאילו אנחנו באים וכולם מושיטים לנו את הנשק ואנחנו באים.

יוחנן דנינו: מאוד קשה להגיע אליו, הם לא שומרים אותו כמעט בבתים, הם שומרים אותו במקומות אחרים.

יוחנן דנינו: שמנו את זה בסדר עדיפות גבוה, הגשנו כתבי אישום השנה יותר מכל שנה אחרת בנושא אמל"ח ונשק באוכלוסייה הערבית בכלל.

יוחנן דנינו: אני נפגשתי גם עם המנהיגות בהמשך להצעתך.

יוחנן דנינו: אנחנו נפגשים חדשות לבקרים.

יוחנן דנינו: אגב, השנה פעם ראשונה שנתתי דין וחשבון למנהיגות של הציבור הערבי ישראלי על פעילות המשטרה בקרב הציבור הזה.

יוחנן דנינו: בין היתר, דיברנו על העניין הזה של נשק.

יוחנן דנינו: כולנו מבינים שצריך לעשות מאמץ מיוחד, כי המצב הוא לא טוב, הרי אנחנו יודעים את זה, זה נכון, דיברת על פיללאו, היה שימוש בנשק יותר מנשק מאמל"ח רגיל, ללא ספק זה נמצא במקום מאוד מרכזי בתיעדוף שלנו.

יוחנן דנינו: לגבי האלימות נגד נשים, או באוכלוסייה הערבית.

יוחנן דנינו: יש לנו רמת אלימות גבוהה.

יוחנן דנינו: אני לא חושב שיש שם אלימות כנגד נשים שהיא מיוחדת מספרית, זה גם לא נכון.

יוחנן דנינו: אני חושב שבכלל, נכון לטפל בעניין של תופעות האלימות מהצד של אלימות שלא לצורך, או שנעשית שלא על פי החוק, ובאלימות כנגד שוטרים.

יוחנן דנינו: גם בעניין הזה יש תופעה לא פשוטה של אלימות כנגד שוטרים.

יוחנן דנינו: אלימות, איומים על שוטרים.

יוחנן דנינו: התופעה האחרונה שבעיניי היא הייתה חציית קו אדום, זה ללכת להדביק את השלטים האלה של כמעט wanted בקרב אזור מגוריו של השוטר - - -

קריאה: על ידי עורך דין.

יוחנן דנינו: כאשר במקביל, הרי הייתה תלונה, אנחנו העברנו אותה למחלקה לחקירות שוטרים.

יוחנן דנינו: זה הפורום שבו צריך לברר את התלונה.

יוחנן דנינו: המחלקה לחקירות שוטרים תחליט שבאמת הייתה עבירה, יש ראיות, אנחנו נטפל בשוטר, ואמרתי לכם, אנחנו יודעים לטפל בצורה נחושה.

יוחנן דנינו: אבל ללכת ולעשות ולגזור את דינו, לגרום לו להסתובב לפחד להסתובב באזור מגוריו, מה אתם רוצים?

יוחנן דנינו: אתם רוצים שהשוטר יקום בבוקר ויפחד לצאת לעבודתו?

יוחנן דנינו: יפחד ללכת לבצע את תפקידו במקומות הלא פשוטים המסוכנים שבהם הוא מסתובב?

יוחנן דנינו: אתם לא רוצים את זה אנחנו רוצים שוטר בטוח בעצמו, שוטר מרוצה.

יוחנן דנינו: אנחנו דיברנו על מה יעשה אותו מרוצה ועוד הרבה מאוד דברים.

יוחנן דנינו: הנושא של שכונות דרום תל אביב.

יוחנן דנינו: ללא ספק אזור מאוד בעייתי.

יוחנן דנינו: אם תסתכלו טוב מה עשינו במהלך שנה שעברה, כמעט שילשנו את מספר השוטרים שם.

יוחנן דנינו: היד עוד נטויה, אם היה לי יותר שוטרים, הייתי שם יותר שוטרים, צריך שם יותר שוטרים, אין על זה מחלוקת.

יוחנן דנינו: אני חושב שבצדק, יש שם ציבור אזרחים שאם אתה מקשיב לו, אתה רואה שהם מאוד מרגישים חוסר ביטחון, מאוד לא מרוצים מתחושת הביטחון שם.

יוחנן דנינו: אני מבין אותם, ואנחנו משתדלים לתת כמה שיותר שם, אבל אני חושב שצריך שם הרבה יותר, והדבר הזה לא יכול לבוא ממקורות המשטרתיים הפנימיים, כי אנחנו ממש מתחנו - - -

נחמן שי: מאיזה מקורות מאין?

יוחנן דנינו: אני אומר, זה צריך לבוא מתוך התקציבים החיצוניים.

מירי רגב: בתוספת תקציב.

יוחנן דנינו: צריך להקים שם משטרה גדולה מאוד, תחנת משטרה גדולה, צורכי הציבור שם מחייבים זאת.

מירי רגב: האוכלוסייה לא הכפילה את עצמה, אלא הרבה יותר מכך.

יוחנן דנינו: אנחנו הכפלנו את מספר השוטרים, זה משהו שאני ידעתי לעשות בפנים.

יוחנן דנינו: כשאני ממצה, הרי זה לא רק דרום תל אביב, אני את כל יכולותיי במיצוי - שמנו שוטרים בדרום הארץ, שמנו שוטרים במרכז הארץ, בעיקר בפריפריה, בקרב החברה הערבית ישראלית.

יוחנן דנינו: הוספנו שוטרים בדרום תל אביב, צריך שם הרבה יותר.

יוחנן דנינו: עבירות המין, השאלה שעלתה פה על נושא הזנות, אפשר להביא לכם את ההנחיות שיחידות משטרת ישראל קיבלו.

יוחנן דנינו: הכנסנו את זה לתכנית העבודה כיעד לימ"ר, היחידות היותר טובות שלנו.

יוחנן דנינו: כי אנחנו נותנים להם בדרך כלל לטפל בדברים שאנחנו חושבים שצריך לטפל בסדר עדיפות גבוה.

יוחנן דנינו: המספרים מלמדים שבשנה שעברה אנחנו עשינו הרבה יותר משנים קודמות.

יוחנן דנינו: היתה לנו בעיה אם אתם זוכרים בעניין של פירוק יחידת סער, ואז היינו חייבים לעשות פעולות שיטפלו בתופעות האלה דרך יחידות אחרות.

יוחנן דנינו: אם תבדקו טוב מה קרה, ולדעתי זה עלה פה בחלק מהוועדות בכנסת.

יוחנן דנינו: המצב בשנים האחרונות מאוד השתפר בכל מה שקשור לסחר בנשים.

יוחנן דנינו: זה בגלל פעילות מאוד נחושה, צורי היה מפקד מחוז, השקיע הרבה מאוד בתחום הזה.

יוחנן דנינו: הדבר הזה הוא פועל יוצא של פעילות משטרתית מאוד נחושה, נדמה לי שהסטייט-דיפרטמנט האמריקאי העלה אותו.

יוחנן דנינו: הדבר הזה בא מאיפה?

יוחנן דנינו: זה בא כתוצאה מפעילות משטרתית.

יוחנן דנינו: עכשיו אנחנו ירדנו לעבירות, פעילות הסחר במתכונת שאנחנו זוכרים אותה כבר פחות קיימת, אבל היום יש פעילויות אחרות שצריך לטפל בהם, גם נושא של בתי בושת, גם נושא של הפרסומים שמלווים את העניין הזה, זה נמצא אצלנו בתכניות העבודה, מי שאומר שיש מדיניות לא לטפל, זה ממש לא נכון.

יוחנן דנינו: המדיניות היא לטפל, יש יעדים, אני אראה לכם את היעדים שקבעתי ליחידות לשנת העבודה הזו, אתם תראו שזה מופיע להם בתוך היעדים ביחידות, אני מאוד מקווה שהם יצליחו לעמוד בעניין.

יוחנן דנינו: דבר אחרון, בנושא צווי איסורי פרסום.

יוחנן דנינו: אכן, הייתה לנו בעיה בנושא ריבוי הוצאת צווי איסור פרסום במשטרת ישראל.

יוחנן דנינו: שמנו את זה, אני התחלתי עם זה כראש אגף חקירות ומודיעין, מינינו ועדה בראשותה של השופטת סירוטה, זכרונה לברכה, בהמשכה ייבדל לחיים פרופ' אריאל בן-דור שהמשיך את העבודה.

יוחנן דנינו: אנחנו מינינו את הצוות, הם ישבו עם העיתונאים, הם ישבו עם המערכות, הם ישבו עם מועצת העיתונות, הם ישבו עם חברי הכנסת, הם ישבו עם כולם, והם באו עם מסקנות שעל בסיסם הכנו את הנוהל החדש.

יוחנן דנינו: הנוהל הזה זה נוהל שאני אומר לכם באחריות.

מירי רגב: הוא כבר מבוצע הנוהל החדש?

מירי רגב: אפשר יהיה להציג אותו פה?

יוחנן דנינו: ממש בתקופה הזאת, אנחנו נציג אותו, נשמח להציג אותו כאן.

יוחנן דנינו: ממש בתקופה הזאת, אני לא יודע אם העבירו לך את הנוהל.

נחמן שי: העבירו לי.

יוחנן דנינו: הנוהל הזה הוא התעכב לא בגללנו, הוא התעכב כי היינו חייבים לקבל את ההסכמה של מועצת העיתונות.

יוחנן דנינו: היינו חייבים לקבל את ההסכמה של לשכת עורכי הדין.

יוחנן דנינו: היינו חייבים לקבל את ההסכמה של כולם.

יוחנן דנינו: בסוף היועץ המשפטי לממשלה, פרקליט המדינה, כולם נתנו את הסכמתם.

יוחנן דנינו: הנוהל הזה היום סוף סוף יצא לדרך.

יוחנן דנינו: אני אומר לכם באחריות, יצאו הרבה פחות צווי איסור פרסום על ידי משטרת ישראל בעתיד הלא רחוק.

יוחנן דנינו: הנוהל גם, אם שמת לב, זה עלה במסגרת פרשת ברנוער.

יוחנן דנינו: הנוהל הזה אומר שמי שיפקח בצורה צמודה על כל צווי איסורי פרסום במדינת ישראל, במשטרת ישראל, זה יהיה אגף החקירות והמודיעין.

יוחנן דנינו: זה נמצא שם בנוהל, אתם יכולים להסתכל, לראות את זה שם.

מירי רגב: אני רוצה לסכם ולהודות למפכ"ל על התשובות המאוד הברורות, על השקיפות, בלי להסתיר דבר על הסקירה החשובה הזאת.

מירי רגב: אנחנו נעשה לנו אחת למספר חודשים פגישה של הוועדה עם המפכ"ל, כולל מעקב אחרי נושאים.

מירי רגב: ובכל זאת, יש כמה נושאים שאנחנו צריכים לעקוב אחריהם.

מירי רגב: נכונים דבריך במה שאמרת, שתפקיד המשטרה קודם כל לשמור על הסדר הציבורי ועל הביטחון האישי של האזרחים, זה בא לידי ביטוי בסקר האחרון שלכם על האמון.

מירי רגב: אני לא מכירה את הסקר שהציג אותו כאן חבר הכנסת עמר בעיתון "הארץ", אבל בהחלט אני חושב ששווה לעשות דיון ממוקד אחד על הסקר.

יוחנן דנינו: אין סקר כזה, הסקר היחיד שצוטט על ידי מכון "רן" ששם העלו אותו - - -

מירי רגב: אני סומכת במאה אחוז על הסקר שאתה הצגת פה, זה סקר שלא אתם עשיתם.

יוחנן דנינו: לא, אבל חשוב שתדעו, הוא שאל את הציבור - הם שמו את משטרת ישראל ושרות בתי הסוהר יחד, שזה קהלים שונים, זה בכלל ציבורים שונים שאנחנו משרתים, ושאלו את הציבור על אמון בשני הגופים האלה יחד, איזה סקר זה?

מירי רגב: הסקר שהצגת הוא בהחלט מקובל, הוא לא סקר שלכם, הוא סקר אמיתי שמשקף ומייצג את עמדת הציבור, ואנחנו גם נציג את זה פה בצורה מסודרת בדיון.

מירי רגב: אני חושבת שאנחנו צריכים לעשות יותר כדי להעלות את שכר השוטרים, כולנו כאן בוועדה צריכים לעשות את כל מה שניתן, משום שגם כמות השוטרים וגם שכר השוטרים מביא לנו לביטחון טוב יותר של אזרחי המדינה.

מירי רגב: כי כך יהיו יותר שוטרים במקומות שבהם דיברנו, אם זה במגזר הערבי, אם זה בדרום תל אביב, ואם זה בעוד מגזרים אחרים שפה שהעליתם בעניין הבדואים, ובוודאי שכאשר שוטר מרוויח יותר והוא מרגיש שמעריכים אותו יותר, אז הוא גם מטייב את עצמו, הוא לומד, הוא נהיה יותר איכותי, הוא יותר שירותי, והוא לא מרגיש מתוסכל שהוא עושה, עושה, וברגע האחרון גם תמיד מאשימים אוו שהוא לא בסדר.

מירי רגב: התפקיד של כולנו זה לוודא שאתם אוכפים את שלטון החוק בכל מקום שהוא, בכל מגזר שהוא, יהודי, ערבי, בכל מקום במדינת ישראל.

מירי רגב: אני חושבת שאתה הגדרת וגם הבאת תקן של יועצת שוויון מגדרי זה דבר מאוד חשוב ונכון, עם זאת אני חושבת שזה נכון שאצל כל מפקד ומפקד שהוא זה שיבין שצריך לקדם נשים לא בקטע מגדרי.

מירי רגב: דרך אגב, זה מסר שגם עבר והתפתח בתוך הצבא, ואני מאמינה שגם יהיה בצורה כזאת אצלכם.

מירי רגב: מאוד חשוב לי לשמוע בוועדה על המאבק בכל מה שקשור על אלימות של בני נוער.

מירי רגב: אני חושבת שזה העתיד שלנו, שבני נוער באים לא אלימים לצבא, מתגייסים לצבא בלי רישום פלילי, הם גם יוצאים לאזרחי כאזרחים טובים יותר, זה פרויקט מדהים שאתם עשיתם עם הפנים לקהילה.

מירי רגב: כל הסוגיה הזאת של פרוייקט הפנים לקהילה, אני חושבת שנכון שנציג את זה כאן בוועדה.

מירי רגב: או אם חושב המפכ"ל שנכון לעשות זה במסגרת סיור, אני אקבל כל הצעה, זה חשוב לי מאוד.

מירי רגב: סוגיית המאבטחים וצמצום הנשק, המפכ"ל, אנחנו לא יוצאים מהסוגיה הזאת, יש הרבה ברברת אבל אין מעשים.

מירי רגב: בסופו של דבר, גם השר לביטחון פנים צריך לבוא ולהגיד מהם מדיניות של צמצום נשק אחד, במקומות שצמצמתם את הנשק, מה המדיניות של הפקדת הנשק.

מירי רגב: קיבלתם שתי החלטות חשובות, אבל הן לא מיושמות.

מירי רגב: 1.

מירי רגב: לצמצם את כלי הנשק בבתים, שזה נכון, זה לא הגיוני שמאבטח יילך אליו הביתה עם נשק וישים את הנשק בכספת, כי כשהוא ירצה, הוא יפתח את הכספת והשתמש בנשק.

מירי רגב: ולכן, הדבר הנכון ביותר, שכאשר מאשרים במסגרת רישוי עסק את העסק, אותו עסק שהוגדר, ששם צריך להיות אבטחה עם נשק חם, יצטרך לדאוג להפקדה של הנשק.

מירי רגב: חברות האבטחה מבולבלות, הן לא יודעת מה לעשות.

מירי רגב: הן יילכו ויוציאו אלפי שקלים, מקומות העסק, מיליונים של שקלים על אבטחה, ובסוף יחליטו שצריך לצמצם לדוגמה במלונות את הנשק החם – זה סוגיה שצריך לתת עליה את הדין.

מירי רגב: בפגרה הזאת זה יהיה אחד הדיונים.

מירי רגב: לצערי, אם זה לא הסתיים בדרג של הפקידים, יבוא השר ויגיד מה המדיניות שלו לצמצום נשק.

מירי רגב: בסוף צריכים לקבל את מדיניות השר בעניין הזה.

מירי רגב: לגבי המגזר הערבי, כבר החלטנו שנקיים דיון.

מירי רגב: מי שיוביל את זה, חבר הכנסת חנא סוויד, יביא לנו מיקום שהוא חושב ששם יש בעיה גם בנושא הביטחון האישי.

מירי רגב: נביא לשם לסיור את כל הוועדה, ולשם נביא את כל ראשי המגזר הערבי כפי שעשינו עם הדרוזים, נשמע את הבעיות שלהם וניתן מענה בהתאם.

מירי רגב: סוגית שיטור עירוני, מגיעה לחקיקה שבוע הבא.

מירי רגב: אני מציעה שהשלטון המקומי יכין את עצמו לקראת הדיון, ואם יש לכם השגות לגבי השלטון העירוני והיכן יוקצה שיטור מקומי, תבואו ותציגו את זה בוועדה.

מירי רגב: אבטחת ראשי ערים, אני חושבת שאתה צודק במה שאמרת, על החשיבות של הנושא הזה.

מירי רגב: הוחלט להקים צוות משותף לשלטון המקומי, האוצר והמשרד לביטחון פנים, לא ראיתי עדיין את תוצאות עבודת המטה.

מירי רגב: אני מבקשת להוציא מכתב לשר, ולראות היכן הדבר הזה עומד.

מירי רגב: לגבי סוגיית האבטחה למוסדות החינוך, נדון בה במהלך הפגרה לפני שמוסדות החינוך חוזרים ללימודים.

מירי רגב: אני מקווה שתבואו לפה עם תשובה קצת יותר ברורה, לפחות, מוסדות חינוך, מה קורה עם אבטחה במוסדות חינוך, האם זה כמו שהציג נסים מור בזמנו על כך שלא תהיה אבטחה חמה, אלא יהיה רכב שייסע בכל עיר, ויוקפץ על פי ההחלטה של המאבטח המקומי.

דוד צור: לא, זה לא הייתה אופציה.

דוד צור: הסרת אבטחה חמושה, בכל מקרה יהיה מאבטח בפתח בית הספר.

מירי רגב: הוא אמר איזה מאבטח יהיה, האם הוא יהיה מאבטח עם נשק חמוש או עם נשק על הרג, זה סוגיה אחרת.

מירי רגב: בעניין הזה המשטרה עדיין לא באה עם תפיסה מסודרת לגבי אבטחה במוסדות.

יוחנן דנינו: המשטרה יש לה תפיסה מאוד מסודרת.

מירי רגב: אם יש לכם תפיסה מסודרת, היא לא הוצגה בפנינו, אני חשבתי שאתם עדיין לא מוכנים.

מירי רגב: אני מבקשת יואל, כפי ששמעת מהמפכ"ל, יש תפיסה מסודרת לגבי אבטחה במוסדות החינוך, תבואו ותציגו את זה לפני תחילת שנת הלימודים, ונכון גם שכולם ייערכו בהתאם.

מירי רגב: לגבי פינוי האשפה בעירייה בכותל הקטן, אני מבקשת לשלוח מכתב לשר לבטחון פנים על הסוגיה הזאת.

מירי רגב: לגבי הר בית, אני חושבת שיהיה זה נכון שתשקלו לאפשר לוועדת הפנים שזה תפקידה לבוא ולפקח על מה שקורה בהר הבית, כמובן ביום, לא ברמאדן, לא בחג, לא בימי צומות, בשעות שהן שעות שלא יפריעו למתפללים המוסלמים.

מירי רגב: תנו לנו לעשות את תפקידנו כראוי, אני לא אבוא בנפרד, אני אבוא עם הוועדה משום שזה חלק מתפקיד הוועדה.

מירי רגב: לגבי סילוואן, אני מבקשת להגיד כאן דבר, משום שכאן האשמתם אותי באמירה פוליטית, ואני, מה לעשות, משתדלת להיות עניינית ומקצועית.

מירי רגב: אז אני מקריאה לכם את החלטת השופטת שהיא בוודאי לא פוליטית.

מירי רגב: זה בשבילך נחמן שי, כי אני לא מוכנה שיגידו עליי דברים, ואני יודעת להעביר את דבריי בצורה מאוד ברורה כפי שאתם מבינים.

מירי רגב: "במקרה הזה של בית הכנסת, השופטת בעצמה מבקרת את המשטרה.

יוחנן דנינו: הרשמת.

יוחנן דנינו: לא, יש הליכים - - -

מירי רגב: אני לא יודעת מה זה רשמת, עכשיו זה הרשמת.

מירי רגב: "הרשמת מבקרת את המשטרה, דין אחד למשטרה ודין אחר לאזרח".

מירי רגב: זה ציטוט ישיר מפסק הדין.

מירי רגב: לכן אני מבקשת, לא אמרתי פה שום דבר פוליטי, אמרתי שיש החלטה של בית המשפט, והשאלה היא מדוע המשטרה לא מבצעת אותה.

מירי רגב: אני מבינה שיש דיון אצל היועמ"ש, הוא ייתן את ההנחיה שלו בעניין.

מירי רגב: אני מבקשת לדעת מהי, אין לי כאן שום אמירה - - -

יוחנן דנינו: יש כאן דיון משפטי, היועמ"ש הולך להיות צד לדיון הזה, אני מניח - - - השבוע.

מירי רגב: אין לי בעיה עם זה, אני רק אומרת, אין כאן שום אמירה פוליטית חלילה, יש כאן אמירה פשוטה שחוק הוא חוק, הבהרתי את זה.

מירי רגב: כפי שאמרתי, הקראתי גם את ההחלטה מפסק הדין - חוק הוא חוק כלפי כל אזרח במדינת ישראל, זה לגבי סילוואן, אני מבקשת לדעת את ההחלטה פה שניתן.

מירי רגב: לגבי הסוגיה של אלימות כלפי שוטרים – צריך להתייחס לאלימות כלפי שוטרים, ולא צריך לראות את זה כמובן מאליו.

מירי רגב: שוטר מבצע את תפקידו, אני יודעת את זה, אני הייתי בכמה מקומות.

מירי רגב: אני הייתי בכותל, כשהייתה החלטה של השוטפת לאפשר כניסה של נשות הכותל, גם את היית שם תמר, ואת ראית במו עינייך מול מה השוטרים התמודדו.

מירי רגב: ראית איזה זריקה של בקבוקים.

תמר זנדברג: אני הייתי שם שלוש פעמים קודם, כשהשוטרים עצרו את נשות הכותל על עבירה תמוהה.

מירי רגב: דרך אגב, הם עצרו את נשות הכותל כמדיניות, משום שהם הפרו את קדושת הקודש.

מירי רגב: אני מקווה שברגע שתינתן החלטה אחרת - - -

תמר זנדברג: המשטרה, המינהל.

מירי רגב: כן, מה לעשות, זה התפקיד של המשטרה.

יוחנן דנינו: אנחנו לא עצרנו את נשות הכותל.

תמר זנדברג: סליחה, אתם עצרתם את נשות הכותל, עצרתם ואחר כך שיניתם מדיניות וזה מצוין.

תמר זנדברג: -

יוחנן דנינו: את רוצה שאני אספר לך מה היה שם, את הרי התלוות לניידת, נכון?

יוחנן דנינו: זה היה עיכוב ולא מעצר.

תמר זנדברג: אה, עיכוב...

יוחנן דנינו: נכון.

מירי רגב: המשטרה פעלה בנשות הכותל על פי המדיניות.

תמר זנדברג: של רב הכותל.

תמר זנדברג: על פי מדיניות של רב הכותל המשטרה פעלה בכותל.

תמר זנדברג: חבר'ה, החוק הזה פורש בטעות על ידיכם, בגלל, זה לא חוק.

יוחנן דנינו: החוק הזה לא פורש על ידינו.

תמר זנדברג: - - - פורש על ידי רב הכותל בטעות, אתם שיתפתם עם זה פעולה בדיוק כמו שהיה בכותל.

מירי רגב: סליחה.

תמר זנדברג: היושבת ראש העלתה - - - אתם רוצים לפתוח את הדיון, אין בעיה אבל זה מה שקרה

מירי רגב: לא, אני לא רוצה לפתוח את הדיון בנושא.

יוחנן דנינו: אנחנו לא נפתח, אבל אני רוצה להגיד.

יוחנן דנינו: אנחנו לא פירשנו כלום, היה בג"צ.

יוחנן דנינו: היועץ המשפטי לממשלה שהוא אסמכתא.

תמר זנדברג: אתם גירשתם בטעות - - - לפי פרשנות של רב הכותל, זה בדיוק מה שהיה - - -

מירי רגב: זה לא נכון.

יוחנן דנינו: להגיד דברים עוד פעם ועוד פעם, לא הופך אותם לעובדה.

יוחנן דנינו: הבג"צ הזה פורש על ידי נציג היועץ המשפטי לממשלה בהנחיות למשטרת ישראל.

יוחנן דנינו: משטרת ישראל - - - את ההנחיות הללו.

תמר זנדברג: הנחיות רב הכותל.

תמר זנדברג: אתה צודק.

יוחנן דנינו: מהרגע שהשופט המחוזי בירושלים פירש את זה אחרת, אנחנו מידד יישמנו את זה בשטח.

יוחנן דנינו: נשות הכותל מקבלות כמו כל מי שמגיע לכותל את האבטחה והביטחון שמשטרת ישראל צריכה לתת.

תמר זנדברג: נכון - - - כל הכבוד - - -

מירי רגב: אני לא רוצה לדבר על נשות הכותל.

מירי רגב: אני רוצה רק להגיד שהם פעלו על פי הנחיות של היועץ המשפטי לממשלה, וכך נכון שיהיה.

מירי רגב: אני רוצה רק כן להגיד, שבנושא אלימות כלפי שוטרים, נקיים על זה דיון.

מירי רגב: אני רוצה שהמשטרה תציג באיזה מקרים הייתה אלימות כלפי שוטרים, וכן נשמע על זה.

מירי רגב: אני חושבת שהתפקיד שלנו זה להגן על השוטרים, לא רק להגן על מי שאתם חושבים שהשוטרים פוגעים בהם, וכשיש בעיה, צריך לטפל בה.

מירי רגב: השוטרים לא צריכים לנהוג באלימות, וטוב עשה המפכ"ל, שאחד מהציונים של המשטרה, של תחנות המשטרה, היא בהתאם לכמה תלונות יורדות.

מירי רגב: אבל עם זאת, לא צריך לשפוך גם את התינוק עם המים, לא כל השוטרים הם מכים, לא כל השוטרים הם אלימים, ההיפך הוא הנכון.

מירי רגב: השוטרים מוצאים את עצמם במצבים בלתי ראויים, מאוד בעייתיים, והתפקיד שלנו היא להגן עליהם.

מירי רגב: בנושא הזה אני מבקשת לקיים דיון.

מירי רגב: אני חושבת שהתייחסתי לרוב הנושאים.

מירי רגב: אני רוצה לסכם ולהגיד שאני מודה לך המפכ"ל על הסקירה, אני מודה לך על שיתוף הפעולה עם הוועדה.

מירי רגב: התפקיד שלנו הוא לחזק את המשטרה.

מירי רגב: אני חוזרת נחמן על דבריי, אין לנו משטרה אחרת, וזה נכון.

מירי רגב: כמו שאין לנו צבא אחר.

מירי רגב: אנחנו צריכים לשמור עליהם, להגן עליהם, לחזק אותם, ובמקומות שנעשית עבודה לא ראויה כפיש אנחנו מאמינים בה, אנחנו צריכים לבקר אותה ולחזק על ידי הביקורת שלנו את הארגון.

מירי רגב: תודה רבה לכם.

מירי רגב: הישיבה נעולה.